Σάββατο 30 Ιούν 2018\nΓιορτάζουν: Απόστολος, Αποστολία\nφωτο:Ορφανά στα χαλάσματα του Δοξάτου\nΟι Βούλγαροι, υποχωρώντας, λεηλατούν και πυρπολούν το Δοξάτο Δράμας, ενώ σφαγιάζουν περισσότερους από 650 κατοίκους, ιδίως γυναικόπαιδα.\nΜετά την απελευθέρωση των Σερρών, το 21ο Σύνταγμα της 7ης Μεραρχίας διατάσσεται να κατευθυνθεί προς τη Δράμα και να συνεχίσει την καταδίωξη των Βουλγάρων, που κατείχαν την περιοχή από τον Οκτώβριο του 1912. Το πρωί της 30ης Ιουνίου, μία ίλη ιππικού της 10ης Μεραρχίας του βουλγαρικού στρατού, με επικεφαλής τους ταγματάρχες Μπίρνεφ και Σιμεόνοφ, συνεπικουρούμενη από ένα τάγμα πεζικού και ομάδες κομιτατζήδων, κυκλώνει το Δοξάτο (9 χιλιόμετρα νοτιανατολικά της Δράμας. Σκοπός τους να σφάξουν και να λεηλατήσουν το πλούσιο χωριό της Δράμας, που κατοικείται από Έλληνες χριστιανούς και μουσουλμάνους. Ως δικαιολογία προβάλλουν το επιχείρημα ότι είχαν παρενοχληθεί από ομάδες Ελλήνων προσκόπων (στρατιωτικό σώμα από εθελοντές απόμαχους του Μακεδονικού Αγώνα).\nΑμέσως, οι επιδρομείς άρχισαν να σφάζουν αδιακρίτως όσους Δοξατινούς και Δοξατινές είχαν απομείνει στο χωριό, με πρωτοστατούντες τους κομιταζήδες. Στη συνέχεια περιέλουσαν με πετρέλαιο τα σπίτια του Δοξάτου και το παρέδωσαν στις φλόγες. Με τους Βουλγάρους συνενώθηκαν και αρκετοί μουσουλμάνοι του Δοξάτου, τους οποίους οι επιδρομείς έπεισαν ότι η Βουλγαρία και η Οθωμανική Αυτοκρατορία είχαν συμμαχήσει κατά της Ελλάδας.\nΟι απελευθερωτές στο κατεστραμμένο Δοξάτο\nΟ τραγικός απολογισμός των βουλγαρικών ωμοτήτων στο Δοξάτο ήταν 650 νεκροί (περίπου το ένα τρίτο των κατοίκων), ενώ 240 σπίτια και 80 καταστήματα καταστράφηκαν ολοσχερώς. Αφού ολοκλήρωσαν το απάνθρωπο έργο τους, οι επιδρομείς με τη λεία τους κατευθύνθηκαν προς τα βόρεια. Την επομένη, 1η Ιουλίου 1913, το 21ο Σύνταγμα του ελληνικού στρατού κατέλαβε αμαχητί τη Δράμα και το Δοξάτο και ολοκλήρωσε την απελευθέρωση της Ανατολικής Μακεδονίας.\nΗ σφαγή και η πυρπόληση του Δοξάτου απασχόλησε τον διεθνή Τύπο, που περιέγραψε με μελανά χρώματα την εν γένει συμπεριφορά των Βουλγάρων.\nΟ Άγγλος πλοίαρχος Κάρνταλ έγραψε στη Daily Telegraph:\nΚατά την είσοδον εις την πόλιν, το πρώτο όπερ προσέπεσεν εις τους οφθαλμούς μου, ήσαν αι αγέλαι κυνών καταβροχθιζόντων ανθρωπίνους σάρκας. Η πόλις τελείως κατεστραμμένη εφαίνετο έρημος, ως εκ τούτου δε ηναγκάσθην να φωνάξω επανειλημμένως δια να εμφανισθώσι γραίαι τινές εκ των ερειπίων. Όλα τα πτώματα ήσαν διάτρητα υπό τον λογχών και έφερον ίχνη απίστευτων ακρωτηριασμών. Οι τοίχοι των οικιών είχον ρυπανθεί από αίματα, εις το ύψος έξι ποδών από τους εδάφους, τουθ’ όπερ εξηγείται, κατά το λέγειν των επιζώντων εκ του ότι τα δυστυχή θύματα δεν είχον σφαγεί αμέσως, αλλά εθανατούντο δια λογχισμών…\nΟ απεσταλμένος των Τάιμς του Λονδίνου, Κρόφοντ Πράις, παραθέτει συγκλονιστικές μαρτυρίες από θύματα και αυτόπτες μάρτυρες της σφαγής:\nΔεν ήτο δύσκολον να συναγάγη τις την αλήθειαν περί του τι συνέβη εν Δοξάτω. Διεσώθησαν πολλά βασανισθέντα θύματα όπως αφηγηθούν τα συμβάντα, εν οις και εις νεανίας (ο οποίος παρ’ όλους τους δέκα λογχισμούς, τους οποίους έλαβεν, έζη ακόμη, καθώς και πολλά μικρά παιδία εις το νοσοκομείον φέροντα τραύματα επί της κεφαλής, κατενεχθέντα διά της σπάθης των Βουλγάρων ιππέων, καθ’ ήν στιγμήν κατεδίωκαν τα νήπια θύματά των δια των αγρών […] Οι πρώτοι παραστάντες επί τόπου Ευρωπαίοι συμφωνούν ότι ο ολικός αριθμός των σφαγέντων δεν ήτο ολιγώτερος των 400 (πολλοί τους υπολογίζουν εις 600). Μερικά των πτωμάτων είχον ήδη ταφή, άλλα είχαν καή, αλλά τα υπόλοιπα απέμενον εκτεθειμένα, μερικά δε μόλις εκαλύπτοντο δι’ ελαφρού τινός στρώματος άμμου. Οι επισκέπται είδον σκύλους καταβροχθίζοντας ανθρωπίνους σάρκας, αυλάς οικιών αχνιζούσας εκ του αίματος των θανατωθέντων ατυχών, λίθους επί των οποίων διετηρούντο ακόμη υπολείμματα τριχωμάτων των κεφαλών των θυμάτων, αίτινες είχον καταθραυσθή δια κτυπημάτων, δωμάτια, οι τάπητες των οποίων, αι ψάθαι και τα προσκεφάλαια ήσαν καλυμένα με το αίμα των σφαγέντων, τοίχους δεικνύοντας τους τύπους των όλων, δια των οποίων μια γυνή και εν παιδί είχον σταυρωθή.\nΗ ιταλική εφημερίδα Il Secolo XIX περιγράφει την επιδρομή των Βουλγάρων:\nΟι κάτοικοι έντρομοι συλλέξαντες ό,τι πολύτιμον είχον ήρχισαν να φεύγωσιν προς Καβάλαν και άλλοι δια της κοίτης του ξεροχείμαρρου προς τα όρη. Εκατοντάδες τινές εκλείσθησαν εντός των οικιών. Αίφνης ενεφανίσθη βουλγαρικό ιππικό και ήρχισε λυσσώδη καταδίωξη των φευγόντων. 400 Βούλγαροι στρατιώτες εισήρχοντο με «εφ’ όπλου λόγχη», ακολουθούμενοι υπό δύο αμαξών, φορτωμένων με πετρέλαιον. Το ιππικό εξ 120 ανδρών υπό των Μπίρνεφ και Συμεώνωφ κατεδίωκαν τους φεύγοντας , άνδρας, γυναίκες και παιδιά ρίπτοντες αυτούς καταγής διά σπαθισμών.\nΤις βουλγαρικές ωμότητες εκθέτει και ο απεσταλμένος της ρωσικής εφημερίδας Ρούσκιε Ούτρο, Βλαντιμίρ Τορνόφ:\nΑι ανθρωποθυσίαι αι διαπραχθείσαι υπό των Βουγκάρων υπήρξαν φρικαλέαι. Εκατοντάδες αθώων πολιτών κατεσφάγησαν, αι δε διαρπαγαί υπήρξαν κολοσσιαίαι. Είδομεν κατά γής εν μέσω ερειπίων χρηματοκιβώτια βιαίως διερρηγμένα, ραπτομηχανάς κατεστραμμένας […] Γυναίκες εθρήνων πικρώς και συνέστρεφον τας χείρας εξ απογνώσεως. Είδον ιδίοις οφθαλμοίς παιδία πληγέντα δια λογχισμών. Εις πλείστα μέρη συνηντήσαμεν σωρούς πτωμάτων εκτεθειμένων εις τον καύσωνα του ηλίου και άλλα πτώματα κατά το ήμισυ ξεθαμμένα και των οποίων οι πόδες, η κεφαλή και αι χείρες προέβαλον φρικαλέας εκ της γης…\nΕφημερίδα “Σκριπ” - 13 Ιουλίου 1913\nΕγκαινιάζεται ο σιδηροδρομικός σταθμός Πελοποννήσου στην Αθήνα, σε σχέδια του Ερνέστου Τσίλερ. Αποτελεί μικρογραφία του σιδηροδρομικού σταθμού Σικφτσί της Κωνσταντινούπολης.\nΜία περίεργη έκρηξη σημειώνεται κοντά στον ποταμό Τανγκούσκα στη Σιβηρία, η οποία αργότερα θα υπολογιστεί στους 10 με 15 μεγατόνους. Το μέγεθος της έκρηξης είναι τόσο μεγάλο, ώστε καταστρέφονται 60.000.000 δέντρα σε έκταση 2.150 χιλιομέτρων. Οι πρώτες έρευνες θα αρχίσουν το 1920, αλλά τα αίτια της έκρηξης είναι ακόμη άγνωστα. Άλλοι λένε ότι πρόκειται για μετεωρίτη, άλλοι για πυρηνικό πείραμα, άλλοι για επίθεση εξωγήινων.\nΑναταραχή επικρατεί στο ναζιστικό κόμμα της Γερμανίας, με την αμφισβήτηση του Αδόλφου Χίτλερ. Τελικά, ο Φύρερ επιβάλλεται, σκοτώνοντας 77 στελέχη του κόμματος ή κατ’ άλλους 400. Το επεισόδιο αυτό θα μείνει στην ιστορία ως «Η Νύχτα των Μεγάλων Μαχαιριών».\nφωτο:Ο Αδόλφος Χίτλερ, ο Χέρμαν Γκέρινγκ, ο Γιόζεφ Γκέμπελς και ο Ρούντολφ Ες\nΑιματηρό ξεκαθάρισμα λογαριασμών στους κόλπους του Ναζιστικού Κόμματος. Έλαβε χώρα το Σαββατοκύριακο της 30ης Ιουνίου και της 1ης Ιουλίου 1934 σ' ένα τουριστικό θέρετρο στα περίχωρα του Μονάχου. Πρωταγωνιστές, από τη μία πλευρά ο Αδόλφος Χίτλερ και οι άμεσοι συνεργάτες του Γκέρινγκ, Χίμλερ, Γκέμπελς και Χέιντριχ και από την άλλη τα ηγετικά στελέχη της παραστρατιωτικής οργάνωσης SA (Sturmabteilung), που είχε επικεφαλής τον φίλο και συναγωνιστή του Χίτλερ, Ερνστ Ρεμ. Η έκφραση «Η Νύχτα των μεγάλων μαχαιριών», όπως έμεινε στην ιστορία το περιστατικό, αναφέρεται σε ένα επεισόδιο από τους θρύλους του Βασιλιά Αρθούρου.\nΗ SA ήταν μια μαζική οργάνωση του Εθνικοσοσιαλιστικού Κόμματος της Γερμανίας (Ναζιστικού), που βοήθησε τα μέγιστα στην άνοδο του Χίτλερ στην εξουσία, με τις τρομοκρατικές μεθόδους, που εφάρμοσε. Το καλοκαίρι του 1933 οι επικρίσεις στις τάξεις της είχαν κορυφωθεί για την πορεία που ακολουθούσε το κόμμα. Πολλά από τα μέλη των «Φαιοχιτώνων», όπως είναι γνωστή στη χώρα μας η SA, είχαν πάρει πολύ σοβαρά το δεύτερο συνθετικό του τίτλου και κατηγορούσαν τον Χίτλερ ότι απεμπόλησε τις αρχές του Σοσιαλισμού από το πρόγραμμα του κόμματος.\nΗ εξέλιξη αυτή σχετίζεται με το μεγάλο κραχ του 1929 στη Γουόλ Στριτ και την επακολουθήσασα οικονομική κρίση στη Γερμανία, που προκάλεσε εκτεταμένη ανεργία. Για τους άνεργους γερμανούς το όνειρο για μια καλύτερη ζωή περνούσε μέσα από τις τάξεις των Φαιοχιτώνων. Το 85% των μελών τους ανήκε στην εργατική τάξη. Έτσι, ανέπτυξαν μια σοσιαλιστική συνείδηση, η οποία γρήγορα τους αποξένωσε από τις επιλογές της ηγετικής ομάδας του Ναζιστικού Κόμματος, που προέτασσε το εθνικιστικό στοιχείο. Επιπλέον, ζητούσαν η SA να γίνει ο πυρήνας του νέου γερμανικού στρατού.\nΟ Χίτλερ, παρόλο που κυριαρχούσε στο πολιτικό σκηνικό της Γερμανίας από τη θέση του καγκελάριου, πάντα είχε στο μυαλό του την περίπτωση ανατροπής του. Η πανίσχυρη SA με αρχηγό τον φίλο και συνοδοιπόρο του Ερνστ Ρεμ ήταν μια απειλή, όχι μόνο για τον Χίτλερ, αλλά για το στρατό και τους επιχειρηματίες που δεν καλόβλεπαν τις εξισωτικές τους θεωρίες. Όλοι τον πίεζαν να λάβει μέτρα. Η δύναμη του Ρεμ προκαλούσε το φθόνο και των εσωκομματικών του αντιπάλων Γκέριγκ, Χίμλερ, Γκέμπελς και Χέιντριχ. Οι τέσσερις αυτοί επιφανείς ναζιστές, με κατασκευασμένα στοιχεία, έπεισαν τον Χίτλερ ότι ο Ρεμ ετοίμαζε πραξικόπημα για την ανατροπή του.\nΟ Χίτλερ αποφάσισε να ξεκαθαρίσει αμέσως την κατάσταση. Κάλεσε σε μια επείγουσα σύσκεψη τα ηγετικά στελέχη των Φαιοχιτώνων στο ξενοδοχείο «Χανσελμπάουερ» στο θέρετρο Μπαντ Βίσε, κοντά στο Μόναχο. Απώτερος στόχος του ήταν να τους εξαφανίσει από προσώπου γης. Ο Χίτλερ εισέβαλε ο ίδιος στο δωμάτιο του Ρεμ και τον συνέλαβε επ' αυτοφώρω στο κρεβάτι με δύο νεαρούς. Ο Ρεμ ήταν γνωστός για τη σεξουαλική του ιδιαιτερότητα, η οποία προκαλούσε πονοκεφάλους στα ηγετικά κλιμάκια του Ναζιστικού Κόμματος. Μόλις αντίκρισε το θέαμα, ο Χίτλερ φέρεται να του είπε: «Να, ποιοι θέλουν να κυβερνήσουν την Γερμανία!» και αμέσως έδωσε εντολή να τον συλλάβουν. Μάλιστα, λέγεται ότι ο ίδιος ο Χίτλερ τον σκότωσε. Τις επόμενες ώρες, πολλά στελέχη των Φαιοχιτώνων συνελήφθησαν και εκτελέστηκαν χωρίς δεύτερη κουβέντα.\nΣτις 13 Ιουλίου 1934 ο Χίτλερ ανακοίνωσε στο γερμανικό λαό ότι 61 άτομα εκτελέστηκαν για την εναντίον του συνωμοσία, 13 σκοτώθηκαν, ενώ προσπαθούσαν να αποφύγουν τη σύλληψη και 3 αυτοκτόνησαν. Σύνολο 77. Ορισμένοι ιστορικοί ανεβάζουν τον αριθμό των εκτελεσθέντων σε 400. Ο Χίτλερ, με αρκετή δόση αλαζονείας, δικαιολόγησε την πράξη του: «Αν κάποιος με ρωτήσει γιατί δεν έστειλα τους συνωμότες στη δικαιοσύνη, ένα έχω να τους πω: Είμαι υπεύθυνος για τη μοίρα του γερμανικού λαού και γι' αυτό έγινα ο υπέρτατος κριτής»\nΜε τις αιματηρές εκκαθαρίσεις τη Νύχτα των Μεγάλων Μαχαιριών, το ναζιστικό κόμμα επέβαλε τον απόλυτο έλεγχό του στο κράτος, ο Χίτλερ έγινε ο αναμφισβήτητος κυρίαρχος του κόμματος και κέρδισε την εμπιστοσύνη του στρατού. Τα SS ανεξαρτητοποιήθηκαν από την SA, που υποβαθμίστηκε στη ναζιστική κρατική και κομματική δομή. Κράτος και Κόμμα στη Γερμανία ήταν πλήρως προετοιμασμένα για να χρησιμοποιήσουν την ωμή και κτηνώδη βία τους, προκειμένου να εκπληρώσουν τους πολιτικούς τους στόχους.\nΕγκαθίσταται στην Ελλάδα ο πρώτος ατομικός αντιδραστήρας (Δημόκριτος).\nΑρχίζει επίσημα τη λειτουργία της στη Φρανκφούρτη η Ευρωπαϊκή Κεντρική Τράπεζα.\nΕυρωπαϊκή Κεντρική Τράπεζα (European Central Bank)\nΗ Ευρωπαϊκή Κεντρική Τράπεζα (ΕΚΤ) ιδρύθηκε την 1η Ιουνίου 1998 με πρόβλεψη της Συνθήκης του Άμστερνταμ (2 Οκτωβρίου 1997) για να διαχειρισθεί το ευρώ, το ενιαίο νόμισμα των 19 από τα 28 κράτη - μέλη της Ευρωπαϊκής Ένωσης. Εδρεύει στη Φρανκφούρτη της Γερμανίας.\nΚύριοι στόχοι της ΕΚΤ είναι:\nΗ διαφύλαξη της σταθερότητα των τιμών (μέσω της διατήρησης του πληθωρισμού υπό έλεγχο), ιδίως στις χώρες του ευρώ.\nΗ σταθερότητα του δημοσιονομικού συστήματος με την εποπτεία των κεφαλαιαγορών και των χρηματοπιστωτικών ιδρυμάτων.\nΗ χάραξη και η εφαρμογή της οικονομικής και νομισματικής πολιτικής της Ένωσης.\nΣτις αρμοδιότητες της ΕΚΤ συγκαταλέγονται:\nΟ καθορισμός των βασικών επιτοκίων για την ευρωζώνη και ο έλεγχος της προσφοράς χρήματος.\nΗ διαχείριση των συναλλαγματικών αποθεματικών της ευρωζώνης και η αγορά ή πώληση νομισμάτων, όταν κρίνεται αναγκαία για τη διατήρηση της ισορροπίας των συναλλαγματικών ισοτιμιών.\nΗ συμβολή στη διασφάλιση της κατάλληλης εποπτείας των κεφαλαιαγορών και των χρηματοπιστωτικών ιδρυμάτων από τις εθνικές αρχές, καθώς και της ομαλής λειτουργίας των συστημάτων πληρωμών.\nΗ παροχή άδειας στις κεντρικές τράπεζες της ευρωζώνης να εκδίδουν χαρτονομίσματα του ευρώ.\nΗ παρακολούθηση των τάσεων των τιμών και η αξιολόγηση του κινδύνου που αυτές συνεπάγονται για τη σταθερότητα των τιμών στην ευρωζώνη.\nΗ Ευρωπαϊκή Κεντρική Τράπεζα αποτελείται από τα κάτωθι όργανα:\nΕκτελεστική Επιτροπή: Παρακολουθεί τη διαχείριση των τρεχουσών υποθέσεων της τράπεζας. Απαρτίζεται από 6 μέλη (1 πρόεδρο, 1 αντιπρόεδρο και 4 άλλα μέλη) που διορίζονται για 8 χρόνια από τους ηγέτες των χωρών της ευρωζώνης.\nΔιοικητικό Συμβούλιο: Διαμορφώνει τη νομισματική πολιτική της ευρωζώνης και καθορίζει τα επιτόκια δανεισμού που επιβάλλει η Κεντρική Τράπεζα στις εμπορικές τράπεζες. Απαρτίζεται από τα μέλη της Εκτελεστικής Επιτροπής και από τους διοικητές των 17 κεντρικών τραπεζών των χωρών της ευρωζώνης.\nΓενικό Συμβούλιο: Όργανο με συμβουλευτικές και συντονιστικές λειτουργίες και συμμετοχή στην προετοιμασία της προσχώρησης νέων χωρών στην ευρωζώνη. Απαρτίζεται από τον πρόεδρο και τον αντιπρόεδρο της ΕΚΤ και από τους διοικητές των εθνικών κεντρικών τραπεζών και των 27 κρατών-μελών της Ε.Ε.\nΗ ΕΚΤ συνεργάζεται με τις κεντρικές τράπεζες και των 27 κρατών-μελών της Ε.Ε, στο πλαίσιο του Ευρωπαϊκού Συστήματος Κεντρικών Τραπεζών (ΕΣΚΤ). Ηγείται των κεντρικών τραπεζών της Ευρωζώνης, δηλαδή των 17 χωρών της Ε.Ε. που έχουν υιοθετήσει το ευρώ. Η συνεργασία στο πλαίσιο αυτής της μικρότερης ομάδας τραπεζών αποκαλείται «Ευρωσύστημα». Η ΕΚΤ είναι απολύτως ανεξάρτητη από τα υπόλοιπα όργανα της Ε.Ε. και από τις εθνικές κυβερνήσεις των κρατών-μελών.\nΣτρατής Μυριβήλης, φιλολογικό ψευδώνυμο του Μιχαήλ Σταματόπουλου, έλληνας μυθιστοριογράφος και διηγηματογράφος. (Θαν. 19/7/1969)\nΗ Λένα Μέρι Καλχούν Χορν (Lena Mary Calhoun Horne) ήταν αμερικανίδα τραγουδίστρια, ηθοποιός και πολιτική ακτιβίστρια.\nΓεννήθηκε στις 30 Ιουνίου 1917 στη Νέα Υόρκη από ευκατάστατη οικογένεια, με ινδιάνικες και αφρικάνικες ρίζες. Το 1933 και σε ηλικία 16 ετών εγκατέλειψε το Λύκειο και ξεκίνησε την καριέρα της στο ονομαστό Cotton Club της Νέας Υόρκης, που άκμασε την εποχή της ποτοαπαγόρευσης και φιλοξένησε όλα τα μεγάλα ονόματα της τζαζ.\nΤη δεκαετία του ‘40 μετακόμισε στο Χόλιγουντ, παίζοντας μικρούς και δεύτερους ρόλους, μέχρις ότου μπήκε στη μαύρη λίστα του γερουσιαστή Μακάρθι για τις προοδευτικές ιδέες της τη δεκαετία του ‘50. Οι πόρτες του Χόλιγουντ έκλεισαν και η Λένα Χορν επέστρεψε ως τραγουδίστρια σε νάιτκλαμπ. Μεγάλη επιτυχία της από εκείνη την περίοδο, η ταινία «Stormy Weather», παραγωγής 1943, στην οποία πρωταγωνίστησε, κάνοντας γνωστό το ομότιτλο τραγούδι.\nΤο 1980 αποφάσισε να εγκαταλείψει τη σόουμπιζ και οι εμφανίσεις της από τότε έγιναν σποραδικές μέχρι τη δεκαετία του ‘90. Η Λένα Χορν κέρδισε τέσσερα Γκράμι και δεκάδες άλλα βραβεία και διακρίσεις για τις καλλιτεχνικές της δραστηριότητες και την πολιτική της δράση. Παντρεύτηκε δύο φορές και απέκτησε δύο παιδιά.\nΜε την αισθησιακή φωνή και την εξωτική ομορφιά της, υπήρξε σύμβολο χειραφέτησης για την αφροαμερικανίδα γυναίκα. Όταν η Χάλε Μπέρι έγινε η πρώτη μαύρη που κέρδισε Όσκαρ ερμηνείας το 2002, δήλωσε: «Αυτή η στιγμή είναι για τη Λένα Χορν, την Ντόροθι Ντάντριτζ, την Νταϊάν Κάρολ… για κάθε ανώνυμη μαύρη γυναίκα, που τώρα έχει μια ευκαιρία, επειδή η πόρτα αυτή άνοιξε απόψε».\nLena Horne - Stormy Weather\nLena Horne - Love Me or Leave Me\nLena Horne - The Lady Is A Tramp\nΓεώργιος Γεννηματάς, έλληνας βουλευτής και υπουργός, από τα ιδρυτικά στελέχη του ΠΑΣΟΚ. (Θαν. 25/4/1994)\nΈλληνας πολιτικός, ιδρυτικό μέλος και ηγετικό στέλεχος του ΠΑΣΟΚ. Υπήρξε εμπνευστής του Εθνικού Συστήματος Υγείας (ΕΣΥ).\nΟ Γεώργιος Γεννηματάς γεννήθηκε στην Αθήνα στις 30 Ιουνίου 1939. Πατέρας του ήταν ο Μανιάτης Θεόδωρος Γεννηματάς, δικηγόρος και οικονομολόγος, που διετέλεσε γενικός διευθυντής της UNRRA (ανθρωπιστικής οργάνωσης του ΟΗΕ) στην Ελλάδα, σύμβουλος της Αμερικανικής Οικονομικής Αποστολής και αργότερα της Αμερικανικής Πρεσβείας στην Ελλάδα. Αδελφός του πατέρα του ήταν ο αντιστράτηγος και αρχηγός του Γενικού Επιτελείου Στρατού επί κυβέρνησης Γεωργίου Παπανδρέου, Ιωάννης Γεννηματάς. Από τη μητέρα του, Φωτεινή, ήταν δισεγγονός του μεγάλου ευεργέτη της Σύμης και της Δωδεκανήσου, Γεωργίου Νικήτα Πετρίδη.\nΜαθήτευσε στο Α’ Γυμνάσιο της Πλάκας και στη συνέχεια σπούδασε πολιτικός μηχανικός στο Εθνικό Μετσόβιο Πολυτεχνείο, όπου ανέπτυξε σημαντική φοιτητική συνδικαλιστική δράση, οργανώνοντας πολλές διαδηλώσεις για την Κύπρο. Υπηρέτησε στο Πολεμικό Ναυτικό ως σημαιοφόρος. Στη διάρκεια της θητείας του (1962), ασθένησε σοβαρά και διαγνώσθηκε με τη νόσο του Άντισον (Addison), από την οποία έπασχε και ο πρόεδρος Τζον Κένεντι.\nΜετά την ολοκλήρωση των σπουδών του και των στρατιωτικών του υποχρεώσεων, ίδρυσε και διηύθυνε την εταιρεία μελετών και κατασκευών «Αρχιτεχνική ΕΠΕ». Επίσης, διετέλεσε στέλεχος της Αγροτικής Τράπεζας στη Διεύθυνση Τεχνικών Έργων έως το 1981, οπότε και παραιτήθηκε, έπειτα από 17 χρόνια. Πολλές γεωργικές βιομηχανίες έχουν την υπογραφή του στις κατασκευαστικές μελέτες τους, όπως το εργοστάσιο της Νεστλέ στο Πλατύ Ημαθίας, η Ελαιουργική στον Ασπρόπυργο, κτίσματα της Ένωσης Πεζών στην Κρήτη και άλλα. Όταν επετράπη ο συνδικαλισμός από τη δικτατορία, συμμετείχε σε συνδικαλιστικές ενώσεις μηχανικών και από το 1974 ως το 1978 διετέλεσε πρόεδρος του Συλλόγου Πολιτικών Μηχανικών Ελλάδας.\nΈγινε μέλος του ΠΑΣΟΚ από τη σύστασή του και ήταν υποψήφιος Α’ Περιφέρειας Αθηνών στις βουλευτικές εκλογές της 17ης Νοεμβρίου 1974. Από το 1975 ήταν μέλος της Κεντρικής Επιτροπής και στη συνέχεια του Εκτελεστικού Γραφείου του ΠΑΣΟΚ. Ο Γεννηματάς διακρινόταν για τα οργανωτικά του προσόντα και η επιρροή του στον κομματικό μηχανισμό και στη Νεολαία ΠΑΣΟΚ ήταν μεγαλύτερη κάθε άλλου στελέχους.\nΜετά τη διαγραφή των μελών της Δημοκρατικής Άμυνας, ο Γιώργος Γεννηματάς έγινε ένα από τα μέλη της λεγόμενης «Τρόικας» (Τσοχατζόπουλος - Γεννηματάς - Λαλιώτης) που εξέφραζε και εκπροσωπούσε τον πρόεδρο σε όλα τα κεντρικά και περιφερειακά όργανα, και σε όλα τα επίπεδα του κόμματος. Έκτοτε, η καριέρα του, όπως και των Άκη Τσοχατζόπουλου και Κώστα Λαλιώτη, ήταν μετεωρική.\nΟ Γεώργιος Γεννηματάς με την κόρη του Φώφη\nΑπό το 1981 εκλεγόταν βουλευτής του ΠΑΣΟΚ, αρχικά Επικρατείας, κατόπιν βουλευτής Μεσσηνίας (με τη λίστα, 1985) και, στη συνέχεια, Α’ Περιφέρειας Αθηνών (πρώτος σε σταυρούς, από το 1989 διαρκώς). Διετέλεσε Υπουργός Εσωτερικών (21 Οκτωβρίου 1981 - 17 Ιανουαρίου 1984), Υπουργός Κοινωνικών Ασφαλίσεων (21 Σεπτεμβρίου 1984 - 5 Ιουνίου 1985), Υπουργός Υγείας, Πρόνοιας και Κοινωνικών Ασφαλίσεων (5 Ιουνίου 1985 - 5 Φεβρουαρίου 1987) και Υπουργός Εργασίας (23 Σεπτεμβρίου 1987 - 2 Ιουλίου 1989). Ήταν κοινοβουλευτικός εκπρόσωπος του ΠΑΣΟΚ από τον Απρίλιο του 1989.\nΣτην οικουμενική κυβέρνηση Ζολώτα ήταν Υπουργός Εθνικής Οικονομίας (23 Νοεμβρίου 1989 - 13 Φεβρουαρίου 1990). Στις εκλογές της 10ης Οκτωβρίου 1993 εξελέγη πρώτος στην περιφέρεια Α’ Αθηνών και ορκίστηκε ξανά Υπουργός Εθνικής Οικονομίας και Οικονομικών (13 Οκτωβρίου 1993 - 25 Φεβρουαρίου 1994).\nΕπί της θητείας του στο Υπουργείο Εσωτερικών αναγνωρίστηκε η Εθνική Αντίσταση, ενώ το ηλικιακό όριο του εκλέγειν κατέβηκε από τα 21 χρόνια στα 18. Κατά τη διάρκεια της θητείας του στο Υπουργείο Υγείας επέφερε τομή στη δημόσια υγεία με την καθιέρωση του Εθνικού Συστήματος Υγείας (ΕΣΥ) με τον νόμο 1397/83.\nΤον Ιανουάριο του 1992, με αφορμή ένα κρυολόγημα υποβλήθηκε σε εξετάσεις και λίγες ημέρες αργότερα ο ίδιος ανακοίνωσε στους δημοσιογράφους ότι πάσχει από καρκίνο, λέγοντας: «Υπάρχουν μερικές στιγμές που το συναίσθημα ξεχειλίζει, δεν είμαι από μάρμαρο. Είναι γνωστό ότι έχω καρκίνο, αλλά θα προσπαθήσω». Τον Απρίλιο του 1992 υποβλήθηκε σε εγχείρηση στη Νέα Υόρκη, το ίδιο διάστημα που η σύζυγός του υποβάλλονταν σε θεραπευτική αγωγή για την ίδια ασθένεια.\nΟ Γιώργος Γεννηματάς πέθανε στην Αθήνα στις 25 Απριλίου 1994. Η σύζυγός του Κάκια Βέργου είχε φύγει από τη ζωή έξι μήνες νωρίτερα. Μαζί από τα εφηβικά τους χρόνια απέκτησαν δύο κόρες, τη Φώφη, νυν πρόεδρο του ΠΑΣΟΚ, και τη Μαίρη. Για να τιμηθεί το έργο του Γιώργου Γεννηματά στον τομέα της δημόσιας υγείας, πολλά νοσηλευτικά ιδρύματα στην Ελλάδα φέρουν το όνομά του.\nΟμιλία του Γ. Γεννηματά στη Βουλή (1993)\nΗ κηδεία του Γ. Γεννηματά\nΛίνα Νικολακοπούλου, ελληνίδα στιχουργό\nΖαν Ντανιέλ Κολαντόν, ελβετός φυσικός και μηχανικός, ο πρώτος που μέτρησε την ταχύτητα του ήχου στο νερό. (Γεν. 15/12/1802)\nΑνρί Φαμπρ, γάλλος αεροπόρος, εφευρέτης του υδροπλάνου. (Γεν. 29/11/1882)\nΘύμιος Καρακατσάνης, έλληνας ηθοποιός και σκηνοθέτης του θεάτρου, που διακρίθηκε κυρίως σε αριστοφανικούς ρόλους. (Γεν. 8/12/1940)


Γ. Πανούσης: «Μου ζητούσαν να “αφήσω τα παιδιά”…»|ΑΝΑΔΗΜΟΣΙΕΥΣΗ – Nantia Report\n«Οταν γίνονταν συλλήψεις, δεχόμουν τηλεφωνήματα “να αφήσω τα παιδιά”»! Στην αποκάλυψη αυτή που αναδεικνύει την προβληματική ή και ενοχική σχέση της κυβέρνησης με τους «μπαχαλάκηδες» προβαίνει ο Γιάννης Πανούσης, δηλώνοντας «ιδιαίτερα ανήσυχος» για το διαφαινόμενο ενδεχόμενο οι διάδοχοί του να εφαρμόσουν το δόγμα του ΣΥΡΙΖΑ «κατάργηση των ΜΑΤ και διάλογο με τους κουκουλοφόρους»\nΣτην πρώτη συνέντευξη που παραχωρεί μετά τις καταγγελίες του ότι δεχόταν απειλές από ποινικούς κρατούμενους και τρομοκράτες που έχουν ανοιχτή γραμμή με συγκεκριμένα στελέχη του ΣΥΡΙΖΑ, ο κ. Πανούσης απαντά ευθέως στην κυβέρνηση που αμφισβητεί την αξιοπιστία του. Υπογραμμίζει ότι τα αποδεικτικά έγγραφα που κατέθεσε στην εισαγγελία, «έχουν υπογραφές, σφραγίδες και κοινοποιήσεις» και χαρακτηρίζει «συνταγματικά ανεπίτρεπτη» τη «γραβατωμένη μήνυση» που κατέθεσαν- φωτογραφικά εναντίον του- οι κ. Τόσκας και Παρασκευόπουλος και «ανεύθυνους» και «ασόβαρους» τους κ. Κατρούγκαλο και Δρίτσα που έσπευσαν να τον απαξιώσουν, χωρίς να γνωρίζουν την υπόθεση. Επισημαίνεται ότι ο κ. Πανούσης αποφεύγει να απαντήσει αρνητικά στο ερώτημα «αν έχει επιπλέον στοιχεία που εμπλέκουν κι άλλα στελέχη του ΣΥΡΙΖΑ». Σχολιάζοντας, τέλος, την αιφνίδια απομάκρυνση του ταξίαρχου Σταύρου Σταυρόπουλου από τη θέση του επικεφαλής της Διεύθυνσης Εσωτερικών Υποθέσεων της ΕΛ.ΑΣ., δεν απέκλεισε την πιθανότητα να εξυπηρετεί πολιτικές σκοπιμότητες και ευχήθηκε να μην ακολουθήσουν κι άλλες παρεμφερείς επιλογές που θα επιβεβαιώσουν τις ανησυχίες του…\nΓιατί έπρεπε να περάσουν τόσοι μήνες για να αποκαλύψετε ότι δέχεστε απειλές κ. Πανούση; Πότε θα έπρεπε να το κάνω; Ως υπουργός ενημέρωσα μέσω του διοικητή της ΕΥΠ, τον πρωθυπουργό και τον καθ’ ύλην αρμόδιο υπουργό Δικαιοσύνης. Αρα ο θεσμικός μου ρόλος ολοκληρώθηκε. Ανέμενα τις κινήσεις τους, αλλά δεν δόθηκε ούτε πολιτική λύση, ούτε δικαστική με παραγγελία του υπουργού Δικαιοσύνης. Ρωτώ λοιπόν: Θα ήταν σωστό να καταθέσω μήνυση κατά κρατουμένων, κάτι που είναι στην αρμοδιότητα του υπουργού Δικαιοσύνης, ή να καταγγείλω τότε δημοσίως μέλη του ΣΥΡΙΖΑ χωρίς την έγκριση του πρωθυπουργού; Αν δημοσιοποιούσα προεκλογικά τις απειλές εναντίον μου, θα έλεγαν ότι παρεμβαίνω στις εκλογές. Αν πάλι τα δημοσιοποιούσα αμέσως μετά τις εκλογές, θα ισχυρίζονταν κάποιοι ότι πικράθηκα που δεν ήμουν ξανά υπουργός, ενώ αυτό είχε συμφωνηθεί με τον πρωθυπουργό προ καιρού. Δημοσιοποίησα την υπόθεση δύο μήνες μετά επειδή συνεχίζονταν οι απειλές σε βάρος μου. Και παρόλα αυτά κάποιοι «γνήσιοι της αριστεράς του τίποτα», όπως τους χαρακτηρίζω, κάτι ψελλίζουν ότι είμαι μέλος συνωμοσίας ανατροπής του Τσίπρα και άλλα χαριτωμένα, ενώ γνωρίζουν ότι ποτέ δεν έχω στραφεί κατά του πρωθυπουργού και ως θεσμού και ως ανθρώπου που με τίμησε.\nΜε τον κ. Τσίπρα\nΕίχατε ποτέ μιλήσει ευθέως στον πρωθυπουργό είτε στο τριψήφιο είτε κατ’ ιδίαν γι’ αυτό το θέμα κι αν όχι, γιατί; Δεν μίλησα ποτέ με τον πρωθυπουργό, πρώτον γιατί ήταν η εποχή του Grexit και δεύτερον γιατί πίστευα ότι όλα αυτά θα τελείωναν. Υπέθετα ότι οι πληροφορίες που του έδωσε ο διοικητής της ΕΥΠ θα τον ανησυχούσαν, αλλά προφανώς είχε άλλες προτεραιότητες.\nΤον διάδοχό σας τον ενημερώσατε όταν ανέλαβε καθήκοντα μετά τις εκλογές; Δεν κλήθηκα ποτέ για ενημέρωση από τον κ. Τόσκα και για κανένα θέμα. Οταν μου τηλεφώνησε μετά τη δημοσιοποίηση της υπόθεσής μου, του είπα να ενημερωθεί από τον κ. Ρουμπάτη και μετά τα λέμε. Αντ’ αυτού άρχισαν οι δηλώσεις για ανύπαρκτες διαρροές εγγράφων και οι «γραβατωμένες» μηνύσεις. Το λέω διότι ξαφνιάστηκα βλέποντας για πρώτη φορά τους δύο υπουργούς με επίσημη αμφίεση να καταθέτουν εκ μέρους του κράτους μήνυση που με φωτογραφίζει, όταν η κυβέρνηση ήταν που με προέτρεψε να καταθέσω ό,τι στοιχεία είχα στον εισαγγελέα. Αντιφατικό, οξύμωρο αλλά και συνταγματικά ανεπίτρεπτο.\nΔεν είναι όμως οξύμωρο να κάνετε αυτές τις αποκαλύψεις σήμερα, όταν θα μπορούσατε από την υπουργική σας θέση να ξηλώσετε ένα κύκλωμα που σήμερα καταγγέλλετε ότι υπάρχει μεταξύ φυλακών και στελεχών του ΣΥΡΙΖΑ; Το επαναλαμβάνω γιατί προφανώς δεν έχει γίνει σαφές. Ενημέρωσα τότε τον υπουργό Δικαιοσύνης, τον οποίο εξακολουθώ να εκτιμώ ως άνθρωπο και ως επιστήμονα. Στην αποκλειστική του αρμοδιότητα και βούληση ήταν να κάνει τον έλεγχο. Τέτοια αρμοδιότητα εγώ δεν είχα.\nΤις αντιδράσεις της κυβέρνησης έναντι των αποκαλύψεών σας πώς τις κρίνετε; Αμηχανο-ανήσυχες. Εκτιμώ ότι κακώς κλιμακώνουν την υπόθεση και κάκιστα μου επιτίθενται. Αντιλαμβάνομαι τη «γραμμή» «να διαβάλουμε τον Πανούση για να αμβλύνουμε τη σοβαρότητα των καταγγελιών του», αλλά η προσωπική ευθύνη και η σοβαρότητα των υπουργών μιας κυβέρνησης δεν πρέπει να θυσιάζονται τόσο εύκολα. Οπως π.χ. με τις αυτόκλητες δηλώσεις του κ. Βαρεμένου περί Τζέιμς Μποντ ή τα περί «αστυνομικής λογοτεχνίας» που είπαν οι κ. Κατρούγκαλος και Δρίτσας.\nΣτην αρχή της εβδομάδας είπατε ότι μια πιθανή αντικατάσταση της ηγεσίας της Διεύθυνσης Εσωτερικών Υποθέσεων θα δημιουργούσε εντύπωση συγκάλυψης αναφορικά με την έρευνα για τη συμμετοχή αστυνομικών σε δίκτυα δουλεμπόρων. Ο υπουργός Δικαιοσύνης απομάκρυνε τον κ. Στ. Σταυρόπουλο από επικεφαλής της εν λόγω υπηρεσίας. Πιστεύετε ότι αυτή η αποπομπή σχετίζεται με τις απειλές κατά της ζωής σας από κρατουμένους του Κορυδαλλού, δεδομένου ότι πρόσωπα που είχαν βρεθεί στο επίκεντρο της έρευνας Σταυρόπουλου, σας είχαν στοχοποιήσει; Αυτό είναι αντικείμενο δικαστικής έρευνας σε όλα τα επίπεδα. Της εισαγγελίας του Αρείου Πάγου και της εισαγγελίας Διαφθοράς. Εγώ είπα δημόσια την άποψή μου και εκτιμώ ότι το θέμα είναι πολύ σοβαρό και πρέπει το ταχύτερο να διαλευκανθεί πλήρως. Σε ό,τι αφορά την αποπομπή του κ. Σταυρόπουλου, προφανώς ο υπουργός έχει δικαίωμα να κάνει τις επιλογές του. Αλλά ο χρόνος και ο τρόπος παίζουν ρόλο τόσο στην αμεροληψία των αποφάσεων, όσο και στην καχυποψία με την οποία κανείς μπορεί να τις κρίνει. Αν αυτή ήταν μια πρώτη κίνηση και θα ακολουθήσουν κι άλλες στην ίδια κατεύθυνση, φοβάμαι ότι και ο πιο καλοπροαίρετος θα αρχίσει πλέον να διακρίνει πολιτική σκοπιμότητα. Θα φανεί, όμως, αυτό. Επίκεινται έκτακτες κρίσεις, θα δούμε ποιος θα αναλάβει π.χ. την οικονομική αστυνομία, αν θα υπάρξει απαλλαγή υπόπτων κ.λπ.\nΠέραν του κ. Λάμπρου, έχετε υπαινιχθεί ότι στο εν λόγω κύκλωμα υπάρχουν κι άλλα στελέχη του ΣΥΡΙΖΑ, κάποια εκ των οποίων είναι βουλευτές. Εχετε στοιχεία γι’ αυτές τις καταγγελίες κι αν ναι γιατί δεν τα αποκαλύπτετε; Δεν υπαινίχθηκα τίποτα και για κανέναν. Δεν έχω διαρρεύσει κανένα έγγραφο. Τα έχει μόνο η εισαγγελέας του Α.Π. Αλλωστε ουδείς διατείνεται ότι διαθέτει έστω και ένα έγγραφο. Οι διάλογοι είναι άλλο θέμα και δεν με αφορά.\nΚάποιοι βάζουν αυτογκόλ\n«Ξαφνιάστηκα βλέποντας για πρώτη φορά τους δύο υπουργούς με επίσημη αμφίεση να καταθέτουν εκ μέρους του κράτους μήνυση που με φωτογραφίζει, όταν η κυβέρνηση ήταν που με προέτρεψε να καταθέσω ό,τι στοιχεία είχα στον εισαγγελέα. Αντιφατικό, οξύμωρο, αλλά και συνταγματικά ανεπίτρεπτο», δηλώνει ο κ. Γ. Πανούσης στην «Κ».\nΕπιπλέον στοιχεία για κομματικά και κυβερνητικά στελέχη που ενεργούσαν ως «μεσάζοντες» μεταξύ κυβέρνησης και φυλακών έχετε πέραν του κ. Λάμπρου; Αυτά βγαίνουν σιγά σιγά από μόνα τους. Προφανώς δεν έχω τίποτα προσωπικό με τον κ. Λάμπρου και ποτέ βέβαια δεν έκανα υπαινιγμό για συνολική ταύτιση του ΣΥΡΙΖΑ με την τρομοκρατία. Αλλά υπάρχουν κάποιοι που ήδη βάζουν αυτογκόλ. Μην μου πείτε ότι φταίω εγώ που οι τρεις, μέχρι στιγμής, ανακοινώσεις μίσους των Φίλων των Πυρήνων της Φωτιάς και οι δηλώσεις πολλών στελεχών και βουλευτών του ΣΥΡΙΖΑ «μοιάζουν». Δεν είδα όμως κανένα σχόλιο γι’ αυτή τη σύμπτωση από τους λαλίστατους που με διαβάλλουν. Μάλιστα στο υστερόγραφο της τρίτης τους ανακοίνωσης οι Φίλοι των Πυρήνων μοιάζουν να προβλέπουν τη μήνυση εναντίον μου. Δεν καταγγέλλω. Απλώς ερωτήματα θέτω στην κρίση κάθε πολίτη.\nΚάποιοι, πάντως, ήδη αμφισβητούν την αξιοπιστία και το περιεχόμενο των εγγράφων που καταθέσατε στην εισαγγελέα του Αρείου Πάγου. Ο φάκελος βρίσκεται στα χέρια της Δικαιοσύνης. Δεν έχω να δηλώσω τίποτα.\nΚατά τη γνώμη σας μπορεί να αμφισβητηθεί η αξιοπιστία των εγγράφων; Μα τι να αμφισβητηθεί; Τα έγγραφα που παρέδωσα έχουν πάνω τους σφραγίδες, υπογραφές και κοινοποιήσεις.\nΣτελέχη της κυβέρνησης υποστηρίζουν ότι οι επαφές στελεχών της με φυλακισμένους τρομοκράτες είχαν στόχο να εξασφαλίσουν «ειρήνη» στις φυλακές και τα Εξάρχεια. Πιστεύετε τη συγκεκριμένη εκδοχή ή εκτιμάτε ότι το υπουργείο Δικαιοσύνης μπήκε σε μια άτυπη διαπραγμάτευση με κρατουμένους για να ικανοποιήσει τα αιτήματά τους; Δεν ξέρω τι ακριβώς σκεφτόταν και σκέφτεται το υπουργείο. Γνωρίζω όμως ότι υπήρχαν και υπάρχουν θεσμικά όργανα, όπως το Συμβούλιο των Φυλακών, ο Εισαγγελέας, ο Συνήγορος του Πολίτη, η Διακομματική Επιτροπή της Βουλής, που θα μπορούσαν κάλλιστα να αντιμετωπίσουν με πλήρη διαφάνεια τα αιτήματα ή τα προβλήματα των κρατουμένων. Και εξυπακούεται βέβαια χωρίς να δέχονται τις συμβουλές κανενός…\nΑλήθεια αυτήν τη σχέση στελεχών του ΣΥΡΙΖΑ με τις παρυφές της τρομοκρατίας πώς την ερμηνεύετε; Είναι άλλη κουλτούρα δημοκρατικής αντίληψης συγκεκριμένων προσώπων τα οποία εν αντιθέσει με τα στελέχη όλων των άλλων κομμάτων πιστεύουν π.χ. ότι υπάρχουν στις φυλακές πολιτικοί κρατούμενοι; Αυτό πρέπει να το ρωτήσετε σε όσους κάνουν τις σχετικές δηλώσεις. Προσωπικά δεν πιστεύω ότι υπάρχει νομιμοποιημένη αριστερή βία, ούτε ότι επιτρέπεται στις δημοκρατίες ο ένοπλος αγώνας. Αλλο η κοινωνική απειθαρχία, άλλο η πολιτική ανυπακοή κι άλλο «σκοτώνω γιατί έτσι θ’ αλλάξω τον κόσμο».\nΑρα δεν πιστεύετε ότι υπάρχουν πολιτικοί κρατούμενοι στις φυλακές… Προφανώς και όχι. Στη φυλακή βρίσκονται μόνον ποινικοί κρατούμενοι.\nΠοιοι «κυβερνούν» τις φυλακές\nΤώρα που ζήσατε και εκ των έσω τα πράγματα, είναι αλήθεια ότι οι φυλακές της χώρας αυτοδιοικούνται από συγκεκριμένους κρατούμενους; Θα σας απαντήσω με ένα βαρύτερο ρήμα. Οι φυλακές «κυβερνώνται» από συγκεκριμένα κυκλώματα και μάλιστα με τον πιο σκληρό τρόπο. Χειρότερο και από τον σωφρονιστικό καταναγκασμό ή την όποια αδικαιολόγητη βία των φυλάκων. Και επί τη ευκαιρία επιτρέψτε μου να επαναλάβω κάτι το οποίο μπορείτε να βρείτε σε δεκάδες άρθρα και βιβλία μου. Ημουν και είμαι πάντα υπέρμαχος των δικαιωμάτων των κρατουμένων. Αλλωστε, τόσο το Πόρισμα της Διακομματικής Επιτροπής της Βουλής το 2011 στο οποίο ήμουν επιστημονικός υπεύθυνος, όσο και το ν/σ του Νέου Σωφρονιστικού Κώδικα που εκκρεμεί στο υπουργείο Δικαιοσύνης επί διετία έχουν τη «σφραγίδα» μου. Και αναρωτιέμαι: Αυτό δεν το γνωρίζουν όσοι με καταγγέλλουν ως εκφραστή της καταστολής; Ή τους παραπλανούν ορισμένοι για να κρύψουν τα δικά τους κόλπα;\nΕχετε πει ότι δεν σας ενδιαφέρει η πολιτική ως επάγγελμα. Αυτό αποκλείει το ενδεχόμενο να εμπλακείτε εκ νέου σε κάποιον πολιτικό σχηματισμό; Δεν έχω «πάστα πολιτικού». Δεν παύω, όμως, να ασχολούμαι με τον δημόσιο χώρο. Δεν βλέπω κανένα λόγο να ενταχθώ σε κάποιο κόμμα. Για να απαντήσω όμως ευθέως στο ερώτημά σας, οποιαδήποτε πρόβλεψη ή και αυτοδέσμευση «περί μέλλοντος και αβεβαίου» είναι σχεδόν πάντα ατυχής.\n«Δεν ενέδωσα στις υποδείξεις»\nΑλήθεια, στο διάστημα της υπουργίας σας, δεχθήκατε ποτέ παρεμβάσεις είτε από τον πρωθυπουργό είτε από άλλα στελέχη του ΣΥΡΙΖΑ για την αλλαγή της ηγεσίας της Διεύθυνσης Εσωτερικών Υποθέσεων ή άλλων κρίσιμων υπηρεσιών της ΕΛ.ΑΣ.; Ούτε ο πρωθυπουργός ούτε ο εποπτεύων υπουργός Ν. Βούτσης έκαναν ποτέ και για οποιοδήποτε λόγο παρέμβαση στο έργο μου. Κυκλοφορούσαν τέτοια σενάρια, έφταναν και σε μένα με τη μορφή των βολιδοσκοπήσεων, αλλά προσέκρουαν πάνω στον δικό μου τρόπο διοίκησης. Ελπίζω, ωστόσο, να είναι τυχαίο το γεγονός ότι μόλις έφυγα άρχισαν οι αλλαγές.\nΤο λέτε σαν να μην το πιστεύετε. Δεν μου αρέσει η δίκη προθέσεων. Αλλά βλέπω πολλές κινήσεις που με κάνουν να ανησυχώ. Οχι μόνο γι’ αυτά που γίνονται, αλλά γι’ αυτά που έρχονται.\nΑλλου τύπου πιέσεις από κυβερνητικά στελέχη, π.χ. για συλληφθέντες σε επεισόδια, δεχθήκατε; Πιέσεις όχι. Υποδείξεις ναι. Αλλά «δεν συνεμμορφώθην…».\nΠείτε μας ένα παράδειγμα. Σε επεισόδια που είχαν γίνει συλλήψεις δέχθηκα τηλεφωνήματα «να αφήσω τα παιδιά». Αλλά η αστυνομία όφειλε να κάνει τη δουλειά της και προφανώς δεν ενέδωσα. Από την άλλη μέρα, όμως, συγκεκριμένος ραδιοφωνικός σταθμός και συγκεκριμένη εφημερίδα κλιμάκωσαν τον ιερό αγώνα της απομάκρυνσής μου, διότι συνέβαλα στο να συλληφθούν και να καταδικασθούν «κοινωνικοί αγωνιστές». Ετσι χαρακτήριζαν τα εν λόγω ΜΜΕ αυτούς που πετούσαν μολότοφ, μερικοί από τους οποίους σημειωτέον καταδικάστηκαν σε τρία χρόνια φυλάκιση με αναστολή. Δεν σας κρύβω ότι μετά τις συγκεκριμένες επιθέσεις, τις οποίες δεν αποδοκίμασαν ακόμη και συνάδελφοί μου, συνειδητοποίησα ότι οι δικές μου μέρες ήταν μετρημένες πια στο υπουργείο.\nΤα γεγονότα των τελευταίων ημερών πώς τα κρίνετε; Περιμένετε αντιδράσεις από τον αντεξουσιαστικό χώρο μετά τις δηλώσεις σας; Ως την ώρα είχαμε τις τρεις ανακοινώσεις των «Φίλων των Πυρήνων της Φωτιάς» που αναφέρονταν μόνο σε μένα. Αλλά τα έκτροπα που συνέβησαν την Πέμπτη στην πανελλαδική απεργία και που δεν είχαν συμβεί στη διάρκεια της ήπιας διαχείρισης που επέλεξα στην επτάμηνη θητεία μου, και ένα κείμενο ιδιαίτερου μίσους του Νίκου Ρωμανού –σας θυμίζω παρεμπιπτόντως ότι στη νομοθέτηση της διάταξης για το βραχιολάκι είχα πρωτοστατήσει ως βουλευτής της ΔΗΜΑΡ– δημιουργούν μια νέα κατάσταση στον χώρο της αντιπαράθεσης των αντεξουσιαστών με την πολιτεία που με ανησυχεί ιδιαίτερα. Για μένα έχει ιδιαίτερο πολιτικό και εγκληματολογικό ενδιαφέρον να δω με ποιο τρόπο ο ΣΥΡΙΖΑ και οι αρμόδιοι υπουργοί θα εφαρμόσουν πλέον το νέο δόγμα «καταστολής» που επικαλέστηκαν, όπως τον αφοπλισμό της αστυνομίας, την κατάργηση των ΜΑΤ ή τον «διάλογο» με τους κουκουλοφόρους…\n*του Γιάννη Σουλιώτη- εντυπη “Κ”


Μοναδικές Εγγραφές, 8232 Αποτελέσματα 8232\nΕλληνικά, 8232 Αποτελέσματα 8232\nΝομικό Πρόσωπο, 3833 Αποτελέσματα 3833\nΦυσικό Πρόσωπο, 2510 Αποτελέσματα 2510\nΟικογένεια, 205 Αποτελέσματα 205\nΕμφανίζει 8232 αποτελέσματα\nΧαροκόπος, Παναγής, Α.\nΟ Παναγής Χαροκόπος, ιδρυτής της «Χαροκοπείου Οικοκυρικής και Επαγγελματικής Σχολής των Θηλέων», όπως αρχικά είχε ονομαστεί στο καταστατικό ίδρυσης, γεννήθηκε το 1835, στην Κεφαλλονιά, μέλος μιας πολυμελούς αγροτικής οικογένειας. Ο ίδιος ανήκει σ’ εκείνους τους ελάχιστους Έλληνες οραματιστές που, στο πλαίσιο ενός πνεύματος ευεργετισμού και φιλοπατρίας, στήριξαν οικονομικά το αδύναμο νεοελληνικό κράτος και που παραμένουν σχετικά άγνωστοι στο ευρύτερο κοινό. Νεωτεριστής με ευρωπαϊκό προσανατολισμό και φιλελεύθερο πνεύμα, ο Χαροκόπος αγάπησε και υπηρέτησε τη πατρίδα, ενισχύοντας την εκπαίδευση. Η απόφασή του να κάνει δωρεά μια τέτοια σχολή στο κράτος ήταν προϊόν του ανήσυχου και δημιουργικού του πνεύματος, της διάθεσής του να προσφέρει στο κοινωνικό σύνολο και στην πατρίδα του καθώς και της τάσης της εποχής στον τομέα αυτό. Υπήρχαν ήδη ανάλογες σχολές στην Ευρώπη (Ελβετία, Βουλγαρία, Ρουμανία) αλλά και στην Ελλάδα, «Οικοκυρική και Επαγγελματική Σχολή της Ενώσεως Ελληνίδων», κατά τα πρότυπα των οποίων ο ίδιος ήθελε και προσπάθησε να οργανώσει και τη δική του, τόσο στο περιεχόμενο των σπουδών όσο και στο σχεδιασμό του κτιριακού συγκροτήματος της Σχολής και του περιβάλλοντος χώρου, τον οποία επιμελήθηκε ο αρχιτέκτονας Αναστάσιος Μεταξάς, δημιουργός του Παναθηναϊκού Σταδίου και του Σκοπευτηρίου. Χαρακτηριστικά έλεγε ο ίδιος: «….από πολλού σκέπτομαι να προβώ εις την σύστασιν και διατήρησιν επαγγελματικού σχολείου, ομοίου προς τα εν Ευρώπη και δη εν Βερολίνω λειτουργούντα τοιαύτα, του οποίου υπάρχει έλλειψις εις τον τόπο μας». Επίσης, «Ζητώ με τρία λόγια να κάμω οικοκυράς, που να διοικούν μεθοδικά το σπίτι των, συζύγους που να είνε σύντροφοι και μανάδες που να αγαπούν έξυπνα». Είναι αξιοσημείωτο να αναφερθεί σχετικό άρθρο της Ακρόπολις, στις 7 Νοεμβρίου του 1908, όπου από τα λόγια του ίδιου του Π. Χαροκόπου φαίνεται η μεγάλη εθνική σημασία της Χαροκοπείου Σχολής. Ειδικότερα: «Δεν θέλω να έχωμεν μορφωμένες δούλες και αμόρφωτες κυράδες». «Μία από τας δυστυχίας του έθνους μας ομολογουμένως είνε και η Ελληνίς. Η οποία διατρέχει τον σοβαρόν κίνδυνον να γίνη έκφυλος εις την ανωτέραν τάξιν, άμυαλη εις την μεσαίαν τάξιν, κτήνος εις την τελευταίαν τάξιν». « Αι Ελληνίδες θα μορφώσουν τους Έλληνας και των Ελληνίδων την μόρφωσιν θα την συμπληρώση αυτή η Σχολή την οποίαν εφαντάσθη ο Χαροκόπος».\nΧαρτοποιία «Η Κέρκυρα»\nΤο 1922 ιδρύεται με μορφή Ανώνυμης Εταιρείας και αρχικό κεφάλαιο ενός εκατομμυρίου δραχμών η χαρτοποιία «Κέρκυρα» και πέντε χρόνια αργότερα το ανεβάζει σε τρία εκατομμύρια. Πιθανόν η εταιρεία προϋπήρχε και άλλαξε νομική μορφή το 1922, καθώς στο Ιστορικό Αρχείο της Εθνικής Τράπεζας υπάρχει φάκελος με τίτλο Α.Ε. Χαρτοποιίας «Η Κέρκυρα» για την περίοδο 1913-1921 και χωριστός με τον ίδιο τίτλο για την περίοδο 1924-1959.\nΤο εργοστάσιο λειτουργεί στο Κεφαλόβρυσο (στο λιβάδι του Ρόπα, απέναντι από το βενζινάδικο στη διασταύρωση προς Έρμονες) και το 1936 απασχολεί 70 εργάτες και 4 υπαλλήλους. Τα γραφεία της Εταιρείας όμως είναι κοντά στο λιμάνι, στην παραλία του Μαντουκιού, στην οδό Ξενοφώντος Στρατηγού 56α. Η ετήσια παραγωγή (χαρτιά περιτυλίγματος, χαρτόνια κυτιοποιίας, χαρτόνια υποδηματοποιίας) φτάνει τους 1500 τόνους και διανέμεται σε όλη τη χώρα, ενώ η πρώτη ύλη εισάγεται από Γερμανία, Αγγλία και Σουηδία (δεδομένα του 1936). Χρησιμοποιεί μια ατμομηχανή 60 ίππων και δύο γκαζομηχανές των 70 και 220 ίππων.\nΣτην καταλογογράφηση του Εργατικού Κέντρου υπάρχουν αναφορές στην Χαρτοποιία για τα έτη 1953 και την περίοδο 1959-1967, ωστόσο, σύμφωνα προφορικές μαρτυρίες η λειτουργία της Χαρτοποιίας «Κέρκυρα» πρέπει να σταμάτησε στα 1960 με 1962. Το κτίριο με την χαρακτηριστική του καμινάδα σώζονταν μέχρι πριν λίγα χρόνια, οπότε κατεδαφίστηκε.\nΧαρτοποιία Ε. Γ. Λαδόπουλου\nΙστορική χαρτοβιομηχανία της Πάτρας που ιδρύθηκε το 1928 από τον Σμυρνιό Ευάγγελο Λαδόπουλο και η οποία στα χρόνια της ακμής της τη δεακετία του 60 ήταν η μεγαλύτερη χαρτοβιομηχανία των Βαλκανίων.\nΗ Φανή Χαρτουλάρη (Αθήνα 1915 - ;) του Αναστασίου ήταν εθελόντρια του Ελληνικού Ερυθρού Σταυρού. Έλαβε το απολυτήριο Γυμνασίου το 1934 και τον επόμενο χρόνο έλαβε το Cours Superieur de Jeunes Filles του Institut Superieur d' Etudes Francaises. Το 1936 κατατάχθηκε εθελόντρια βοηθός του Ε.Ε.Σ. Πρόσφερε τις υπηρεσίες της στον ελληνοϊταλικό πόλεμο του 1940, ενώ κατά τη διάρκεια της Κατοχής ήταν γραμματέας του αντιπροσώπου του Σουηδικού Ερυθρού Σταυρού, Dag Bergman. Για τις υπηρεσίες αυτές προήχθη στο βαθμό της Υπευθύνου Αδελφής Ε.Ε.Σ. (1947) και τιμήθηκε με το Σταυρό των Ταξιαρχών του Τάγματος της Ευποιίας. Ήταν επίσης μέλος του Σώματος Ελληνίδων Οδηγών.\n[Πηγή σύνταξης βιογραφικού σημειώματος: το υλικό του αρχείου].\nΧασαπίδης, Αστέριος (1919-2005)\nΑγωνιστής της Επανάστασης με σημαντική πολιτική δράση\nΟ Τάσος Χατζηαναστασίου γεννήθηκε στην Λευκωσία της Κύπρου το 1965 και σπούδασε Ιστορία και Φιλοσοφία στο Αριστοτέλειο Πανεπιστήμιο Θεσσαλονίκης. Το 1998 υποστήριξε την διατριβή του η οποία είχε θέμα Ένοπλες ομάδες αντίστασης κατά της βουλγαρικής Κατοχής της Ανατ. Μακεδονίας και της Δυτ. Θράκης, 1941-1944. Το μεγαλύτερο μέρος της δημοσιεύθηκε το 2003 με τίτλο Αντάρτες και Καπετάνιοι, Η εθνική αντίσταση κατά της βουλγαρικής κατοχής της Ανατ. Μακεδονίας και της Θράκης, 1942-1944. Ειδικά για τα γεγονότα της Δράμας συνέγραψε με τον Δ. Πασχαλίδη την μονογραφία Τα γεγονότα της Δράμας Σεπτέμβριος - Οκτώβριος 1941, εξέγερση ή προβοκάτσια; η οποία τιμήθηκε με το βραβείο της Ακαδημίας Αθηνών. Είναι συγγραφέας πολλών βιβλίων και μελετών. Έχει διδάξει στα πανεπιστήμια Κρήτης, Παλέρμο και Κύπρου. Από το 2009 ζει και εργάζεται ως φιλόλογος στο Ναύπλιο.\n[Πηγές : www.biblionet.gr]\nΣυνδικαλιστής. Πρόεδρος του Συλλόγου Εργαζοµένων στο Φωταέριο Αθήνας από το 1947, ο Ορέστης Χατζηβασιλείου (Αϊδίνιο Μ. Ασίας 1915 - Αθήνα 1991) δραστηριοποιήθηκε ταυτόχρονα στο χώρο της Πανελλήνιας Οµοσπονδίας Ηλεκτρισµού και από το 1956 συµµετείχε στη συγκρότηση των Συνεργαζοµένων Σωµατείων, τα οποία απετέλεσαν το πρόπλασµα των 115 Συνεργαζόµενων Εργατοϋπαλληλικών Οργανώσεων ΣΕΟ (1962-1967). Το 1960 εκλέχτηκε εκτελεστικός του Εργατικού Κέντρου Αθηνών (ΕΚΑ). Ιδρυτικό µέλος του ΑΕΜ τον Αύγουστο του 1967. Στη µεταπολίτευση ηγήθηκε πάλι του ΑΕΜ και εκλέχτηκε εκτελεστικός της ΓΣΕΕ, της οποίας διετέλεσε πρόεδρος το 1982-1983. Συµµετείχε στην Οικονοµική και Κοινωνική Επιτροπή της ΕΟΚ και διετέλεσε µέλος της πρώτης ΚΕ της Ε.ΑΡ.\nΟ Γεώργιος Χατζιδάκις σπούδασε κλασική φιλολογία στο Πανεπιστήμιο Αθηνών, ήταν καθηγητής στο Πανεπιστήμιο Αθηνών, υπήρξε θεμελιωτής της επιστήμης της γλωσσολογίας στην Ελλάδα. Υπήρξε από τα ιδρυτικά μέλη της Ακαδημίας Αθηνών.\nΗ Αγγελική Χατζημιχάλη, κόρη του φιλολόγου Αλεξίου Κολυβά, γεννήθηκε στην Αθήνα το 1895. Έλαβε την εγκύκλια μόρφωση στη Σχολή Χιλλ και σπούδασε ζωγραφική κοντά στους ζωγράφους Γ. Ροϊλό και Ε. Ιωαννίδη. Απέκτησε δύο παιδιά. Ασχολήθηκε με την μελέτη και την προώθηση της ελληνικής λαϊκής τέχνης, καθώς και την συλλογή και συντήρηση των λαϊκών έργων τέχνης. Το 1921 οργάνωσε την Α΄ Βιοτεχνική έκθεση του Λυκείου των Ελληνίδων, το 1927 την Πανελλήνια έκθεση ελληνικής λαϊκής τέχνης στους Δελφούς στο πλαίσιο των Δελφικών Εορτών, σε συνεργασία με την Α. Ταρσούλη και τον Γ. Τσαρούχη, το 1928 οργάνωσε το περίπτερο λαϊκής τέχνης στη Διεθνή Έκθεση Θεσσαλονίκης και το 1930 τη Βαλκανική έκθεση στην Αθήνα.\nΤο 1956 τιμήθηκε για την προσφορά της με το αργυρό μετάλλιο της Ακαδημίας Αθηνών και το 1958 με το βραβείο Πουρφίνα για το έργο της Σαρακατσάνοι. Πέθανε το 1965.\nΤο συγγραφικό της έργο ήταν πλούσιο. Ενδεικτικά κάποια από τα βιβλία που εξέδωσε είναι: Ελληνική λαϊκή τέχνη, Σκύρος (1925), Υποδείγματα ελληνικής διακοσμητικής (1929), Ελληνική λαϊκή τέχνη. Ρυμλούκι, Τρίκερι, Ικαρία (1931), Η λαϊκή ελληνική τέχνη (1937), Το ελληνικό σπίτι (1949), Ελληνικαί εθνικαί ενδυμασίαι (1948), Η ξυλογλυπτική (1950), Τα κεντήματα του Τρίκερι (1951) και Σαρακατσάνοι (1957). Δημοσίευσε επίσης μελέτες σε περιοδικά και συλλογικούς τόμους.\n[Πηγές: Μεγάλη Εγκυκλοπαίδεια Νεοελληνικής Λογοτεχνίας, Αθήνα, Χάρης Πάτσης, 1968, τομ 12. Παγκόσμιο Βιογραφικό Λεξικό, Αθήνα, Εκδοτική Αθηνών, 1983, τομ. 9Β.]\nΟ Πλάτων Χατζημιχάλης γεννήθηκε στη Σμύρνη και ήταν έμπορος, γιος του Θεόδωρου Χατζημιχάλη. Διατηρούσε εμπορικούς δεσμούς με τη Γερμανία όπου είχε αντιπροσωπείες. Διετέλεσε υπουργός Οικονομικών στην κατοχική κυβέρνηση Τσολάκογλου (1941-1942). Το 1945 καταδικάστηκε σε 20 χρόνια πρόσκαιρα δεσμά γιατί ανάγκασε τους έλληνες καπνοπαραγωγούς να πουλήσουν καπνά στους Γερμανούς. Παντρεύτηκε την Αγγελική Χατζημιχάλη και απέκτησαν μαζί ένα γιο τον Νίκο Χατζημιχάλη.\n[Πηγή σύνταξης βιογραφικού: Παγκόσμιο Βιογραφικό Λεξικό, υλικό του αρχείου, Το Βήμα, 6 Ιανουαρίου 2008]\nΧατζημιχελάκης, Μιχαήλ Μ.\n3 Μαΐου 1923 – 29 Νοεμβρίου 2015\nΟ Γιάννης Χατζηνικολάου (Στενήμαχο Ανατολικής Ρωμυλίας 1899 – Αθήνα 1975) σπούδασε στην Ανώτατη Γεωπονική Σχολή της Βιέννης την περίοδο 1920-1927. Εργάστηκε από το 1926 στην Επιτροπή Αποκατάστασης Προσφύγων, στην Ένωση Συνεταιρισμών Καβάλας και τέλος διορίστηκε στον Αυτόνομο Οργανισμό Ελληνικού Καπνού όπου κατείχε για πολλά χρόνια την διευθυντική θέση. Την περίοδο της Μεταξικής δικτατορίας εκτοπίστηκε στον Άη Στράτη και φυλακίστηκε στην Ακροναυπλία, λόγω πολιτικών φρονημάτων, ενώ υπέστη διώξεις και κατά την περίοδο του εμφυλίου.\nΑγωνιστής του 1821 από το Βετερνίκο Τρικάλων, μέλος της Φιλικής Εταιρείας, συμμετείχε σε πολλές μάχες της Επανάστασης, ανάμεσά τους και στην έξοδο του Μεσολογγίου.\nΧαϊλατζίδου, Ελισσάβετ (1958-)\nΑποτελέσματα 8101 έως 8200 από 8232


Στις 28 Νοεμβρίου η πρεμιέρα του νέου Mazda3\nΠρώτη καταχώρηση: Πέμπτη, 8 Νοεμβρίου 2018, 13:05\nΜπορεί στην Ελλάδα η ιαπωνική φίρμα να μην εκπροσωπείται, στον υπόλοιπο κόσμο όμως συνεχίζει δυναμικά την εμπορική της πορεία.\nΗ νέα γενιά του Mazda3 είναι ήδη έτοιμη και θα παρουσιαστεί με κάθε επισημότητα στην έκθεση του Λος Άντζελες, που ανοίγει τις πύλες της στις 28 Νοεμβρίου. Το καινούργιο μικρομεσαίο hatchback των Ιαπώνων βασίζεται στη νέα πλατφόρμα SkyActiv-Architecture, έχοντας υψηλότερη ακαμψία και μειωμένο βάρος παρά τις ελαφρώς μεγαλύτερες διαστάσεις του αμαξώματος.\nΗ εμφάνισή του αναμένεται άκρως εντυπωσιακή, υιοθετώντας στοιχεία από το πρωτότυπο Kai concept.\nΣύμφωνα με τη Mazda, το αυτοκίνητο προσφέρει εξαιρετικούς χώρους, είναι πλήρως διασυνδεμένο και με άψογη ποιότητα κύλισης. Επίσης, όπως αποκαλύπτεται από την πρόσφατη teaser φωτογραφία, θα είναι διαθέσιμο τόσο ως πεντάθυρο όσο και ως τετράθυρο.\nΌσον αφορά στα μηχανικά μέρη, το μόνο που έχει ανακοινώσει η εταιρεία είναι ότι φέρει έναν νέο βενζινοκινητήρα με ροπή αντίστοιχη ενός diesel, ο οποίος εμφανίζει μειωμένη κατανάλωση καυσίμου σε ποσοστό 20-30%.\nΤελευταία ενημέρωση: Πέμπτη, 8 Νοεμβρίου 2018, 13:05


Η υπόσχεση του Πάμπου και η ατάκα «νιώθω περηφάνια» (video & δηλώσεις) | Goal News Cy\nGOALΗ υπόσχεση του Πάμπου και η ατάκα «νιώθω περηφάνια» (video & δηλώσεις)\nΗ υπόσχεση του Πάμπου και η ατάκα «νιώθω περηφάνια» (video & δηλώσεις)\nΗ Νέα Σαλαμίνα παρουσίασε τον νέο προπονητή της Πάμπο Χριστοδούλου μέσω βίντεο και μάλιστα ο Κύπριος τεχνικός έκανε και τις πρώτες του δηλώσεις. Αναφέρθηκε στα συναισθήματά του που αναλαμβάνει τη Σαλαμίνα, τον στόχο του, το μήνυμά του προς τον κόσμο και άλλα.\nΣήκωσε μανίκια, με στόχο να δημιουργήσει ένα δυνατό σύνολο που να το χαίρεται ο κόσμος της Νέας Σαλαμίνας. Ο νέος τεχνικός των ερυθρολεύκων, υπόσχεται να φτιάξει μια ομάδα που θα μπαίνει στο γήπεδο και θα κοιτάζει στα μάτια τον κάθε αντίπαλο. Μιλώντας στην ιστοσελίδα του συλλόγου, ο Πάμπος Χριστοδούλου τόνισε ότι, ο κόσμος της Νέας Σαλαμίνας έχει την ανάγκη να ζήσει μια επιτυχία.\n«Ευχαριστώ τιμ Νέα Σαλαμίνα για την εμπιστοσύνη που έδειξε προς το πρόσωπό μου. Νιώθω περηφάνια, αφού έρχομαι σ’ ένα ιστορικό σωματείο που έχει πολύ κόσμο», είπε αρχικά και συνέχισε: «Υπόσχομαι να δημιουργήσουμε μια οικογένεια ενωμένη, με την ομάδα να μπαίνει στο γήπεδο και να βλέπει κάθε αντίπαλο στα μάτια και να προσπαθεί για τη νίκη».\nΑναφερόμενος στους στόχους της νέας περιόδου, ο Χριστοδούλου είπε: «Θα είναι μια δύσκολη και περίεργη σεζόν. Με τι προηγήθηκε, τη διακοπή, οι ομάδες δεν είναι στα καλύτερά τους οικονομικά».\nΚαι υπογράμμισε: «Να μας πιστέψει ο κόσμος, να έρχεται στο γήπεδο και να χαίρεται αυτή την ομάδα. Να είναι δίπλα της, στα καλά αλλά και στα κακά. Όλοι σαν μια γροθιά θα προσπαθήσουμε να κάνουμε περήφανο τον κόσμο. Το έχει ανάγκη ο κόσμος της Νέας Σαλαμίνα, να ζήσει μια επιτυχία».\nΚαταλήγοντας, ο Κύπριος τεχνικός επισήμανε ότι, έχουν αποχωρήσει αρκετοί ποδοσφαιριστές που ήταν από τους κορυφαίους αλλά θα προσπαθήσουμε να χτίσουμε δυνατή ομάδα. «Θα φέρουμε παίκτες μαχητές, που θα ζητούν τη νίκη ανεξαρτήτως αντιπάλου», είπε.


Ο προοδευτικός πόλος των… ατάκτων! - Πρωινός Λόγος - Η καθημερινή εφημερίδα της Ηπείρου\nΑΡΧΙΚΗΑΡΘΡΟΓΡΑΦΙΑΟ προοδευτικός πόλος των… ατάκτων!\nΟ προοδευτικός πόλος των… ατάκτων!\nl Ο Τσίπρας και οι συνοδοιπόροι του μας έχουν ζαλίσει το τελευταίο χρονικό διάστημα με το σύνθημα της προοδευτικότητας και της συγκρότησης του αριστερού σοσιαλδημοκρατικού πόλου. Διατυμπανίζουν ότι τώρα ήρθε η ώρα να μιλήσουμε πολιτικά και να αντισταθούμε στον ευρωπαϊκό φιλελευθερισμό. Άποψή μου είναι ότι ή μας υποτιμάνε ή οι ίδιοι βρίσκονται σε χαώδη πολιτική σκέψη. Και πράγματι κάθε λογικός πολίτης αναρωτιέται τι σημαίνει «προοδευτικότητα» και ποια σχέση έχουν μ’ αυτή την ένοια οι κυβερνώντες. Μπορεί η τωρινή τους τακτική να δείχνει μια σημαντική θεατρική ικανότητα, αλλά πολιτικά προκαλούν στην κοινωνία και γέλιο και οργή μαζί.\nΒλέπουν οι κυβερνητικοί να πλησιάζει το τέλος τους και τρομάζουν, γιατί είχαν πιστέψει ότι θα είναι παντοτινά δεμένοι στην καρέκλα της εξουσίας και ότι ο λαός θα αρέσκεται σε παραμύθια και μεγαλοστομίες. Είχαν υποτιμήσει το πολιτικό αισθητήριο του κόσμου και είχαν πάρει φόρα όλα τα προβλήματα κοινωνικά, οικονομικά και εθνικά να τα εντάξουν στις ιδεοληψίες και στις αυταπάτες τους. Τώρα ήρθε η ώρα να αντιμετωπίσουν τη σκληρή πραγματικότητα που βιώνει ο λαός συνολικά σε τομείς που αφορούν και την ατομική ζωή αλλά και την εθνική μας συνείδηση.\nΓι’ αυτό μπροστά στα τείχη των αδιεξόδων τους ανακάλυψαν το σύνθημα «της προοδευτικότητας» και του αριστερού μετώπου. Αλλά είναι πολύ αργά και οι φύλακες έχουν γνώση. Φαίνεται ότι ζούνε με ιδεοληπτικά σύνδρομα του παρελθόντος, τότε που η ιδεολογία τους εκφραζόταν με το κυρίαρχο σύνθημα «Αμερικάνοι φονιάδες των λαών» ή με τις καταλήψεις των σχολείων.\nΟι κυβερνητικοί ξεχνάνε ότι κυβερνάνε για τέσσερα χρόνια με συγκεκριμένα πρόσωπα και με χειροπιαστά αποτελέσματα. Αν το κυβερνητικό έργο το κρίνουν προοδευτικό και τα πρόσωπα που διαχειρίζονται την κυβερνητική εξουσία τα θεωρούν «προοδευτικά», τότε έχουμε να κάνουμε με πολιτικό παραλογισμό πρωτόγνωρο και κωμικό. Εκτός κι αν η πλειοψηφία της κοινωνίας βρίσκεται σε κατάσταση ύπνωσης και παραλογίζεται.\nΝα είναι βέβαιοι οι κυβερνητικοί ότι ο κόσμος έχει αντιληφθεί ποιοι τον κυβερνάνε και είναι έτοιμος να τους δώσει μήλο αντί για κάλεσμα, ή μάλλον πόρτα αντί για κέρασμα. Σε λίγο ο καθένας θα περάσει από το ταμείο της λαϊκής απόφασης και θα λάβει το αντίτιμο της προσφοράς του.\nΑλλά επιτέλους, γιατί μας παραμυθιάζουν με την επίκληση της «προοδευτικότητας»; Στην εποχή μας, τουλάχιστον στον ευρωπαϊκό χώρο, η προοδευτικότητα σημαίνει παράταξη μεταρρυθμίσεων, με βάρος στην κοινωνική ανασυγκρότηση, με ενδιαφέρον για το ήθος των προσώπων και το ύφος της εξουσίας, με σεβασμό στον πολιτικό πολιτισμό και για παραγωγή πλούτου με στόχο την οικονομική στήριξη όλων των στρωμάτων στη βάση της κοινωνικής δικαιοσύνης. Και σίγουρα «προοδευτικότητα» δεν σημαίνει εθνομηδενισμός, απόλυτος λαϊκισμός, καταστροφή θεσμών, εκχώρηση εθνικών δικαιωμάτων, ξεπούλημα της δημόσιας περιουσίας και απόλυτη υποταγή στον Τραμπ και την Μέρκελ.\nΚαι κάτι ακόμη: Είναι προοδευτική πολιτική να επιλέγεις για Υπουργούς τον Βαρουφάκη, τον Καμμένο, τον Κουίκ και την Παπακώστα; Ή μήπως ενισχύεται η προοδευτικότητα ενός κόμματος όταν υπουργοποιεί τυχοδιώκτες πολιτικούς άλλων κομμάτων, οι οποίοι μέχρι χθες αποκαλούσαν τον Πρωθυπουργό «τυχοδιώκτη», «ψεύτη» και «απατεώνα»;\nΕπιτέλους, ας σταματήσουν οι Συριζαίοι να προκαλούν τον δημοκρατικό κόσμο με τα λαϊκίστικα πυροτεχνήματα και ας κοιτάξουν πώς θα αποχωρήσουν ειρηνικά και ομαλά. Ο λαός ταλαιπωρείται από μεγάλα προβλήματα εξαιτίας της ανεπάρκειας των κυβερνώντων και δεν έχει αντοχές σε πολιτικάντικες προκλήσεις. Ο Τσίπρας ας σπαταλά το χρόνο του και την επιμονή του να διαδίδει πόσο καλός είναι ο Πρόεδρος της Δημοκρατίας και τι συμφορά θα ήταν τα ιδιωτικά Πανεπιστήμια. Βέβαια ο λαός γνωρίζει και τον ρόλο του ανωτάτου άρχοντα και πού φοιτούν τα παιδιά των «εχθρών» της ιδιωτικής παιδείας.\nΥ.Γ.: Και να γνωρίζει ο κ. Τσίπρας ότι οι άτακτοι στρατοί πάντα διαλύονται και παραδίνονται αμαχητί.


ΕΘΝΕΓΕΡΣΙΣ: Άγιος Δημήτριος 26 Οκτωβρίου: O Μεγαλομάρτυς Δημήτριος ο Μυροβλύτης\nΓόνος αριστοκρατικής οικογένειας, σε νεαρή ηλικία κατατάχθηκε στο ρωμαϊκό στρατό και έφτασε μέχρι το βαθμό του χιλιάρχου, δηλαδή συνταγματάρχης, σε ηλικία 22 μόλις ετών.\nΈγινε διαπρύσιος κήρυκας του Ευαγγελίου σχηματίζοντας ένα κύκλο νεαρών μαθητών, τους οποίους δίδασκε την Αγία Γραφή (Παλαιά και Καινή Διαθήκη), στις υπόγειες κατακόμβες πλησίον των δημοσίων λουτρών της πόλεως.\nΚατά τη διάρκεια μιας από αυτές τις συναθροίσεις (303 μ.Χ.), συνέλαβαν τον «μακαριότατο Δημήτριο εκ γένους των περιδόξων» οι στρατιώτες του Γαλέριου, με την κατηγορία ότι συμμετέχει ενεργά στις χριστιανικές συγκεντρώσεις και τον οδήγησαν ενώπιον του αυτοκράτορος Μαξιμιανού, ο οποίος παρεπιδημούσε στη Θεσσαλονίκη.\nΌταν ο Άγιος πλησίασε τον αυτοκράτορα, αυτός του ζήτησε να απαρνηθεί την πίστη του. Ο θαρραλέος μάρτυρας και ακλόνητος τη πίστη ομολόγησε «Τω Χριστώ μου πιστεύω μόνον».\nΕξοργισμένος ο λυσσαλέος και μανιώδης Μαξιμιανός από τη στάση του μάρτυρος, διέταξε τη φυλάκισή του.\nΣτη φυλακή βρισκόταν και ένας νεαρός Χριστιανός, ο Νέστορας (είναι Άγιος και τιμάται στις 27 Οκτωβρίου),ο οποίος θα αντιμετώπιζε σε μονομαχία τον φοβερό μονομάχο της εποχής, το Λυαίο.\nΠριν να διεξαχθεί η μάχη, ο Νέστορας πλησίασε το Δημήτριο και του ζήτησε τη βοήθειά του.\nΟ Άγιος Δημήτριος του έδωσε την ευχή του, με αποτέλεσμα ο Νέστορας να νικήσει το φοβερό Λυαίο, που κανένας δεν μπορούσε να τα βγάλει πέρα μαζί του.\nΑυτό όμως προκάλεσε την οργή του αυτοκράτορος. Έτσι, διέταξε όπως θανατωθούν και οι δύο, ο Δημήτριος και ο Νέστορας.\nΈνα από τα πολλά θαύματα του Αγίου είναι και το ακόλουθο.\nΤο 1823 μ.Χ. οι Τούρκοι, οι οποίο βρίσκονταν αμπαρωμένοι στην Ακρόπολη της Αθήνας ετοίμαζαν τα πυρομαχικά τους για να χτυπήσουν με τα κανόνια τους, τους Έλληνες που βρίσκονταν στο ναό του Αγίου Δημητρίου.\nΤότε ο Άγιος Δημήτριος έκανε το θαύμα του για να σωθούν οι Χριστιανοί. Η πυρίτιδα έσκασε στα χέρια των Τούρκων καταστρέφοντας και τμήμα του μνημείου του Παρθενώνα.\nΓια να θυμούνται αυτό το θαύμα, ο ναός ονομάστηκε από τότε Άγιος Δημήτριος Λουμπαρδιάρης, από την λουμπάρδα δηλαδή το κανόνι των Τούρκων που καταστράφηκε.\nΡαφαήλ Μισιαούλης, θεολόγος\nἈναρτήθηκε ἀπὸ Πᾶνος στὶς 6:00 π.μ.


ΒΑΓΓΕΛΗΣ ΜΑΡΙΝΑΚΗΣ: «Ξέρετε πολύ καλά ότι ΔΕΝ ΛΥΓΙΖΩ!» - REDPen24 - Γιατί εδώ τα γράφουμε όλα κόκκινα\nΣε μια μεγάλη εκδήλωση νίκης και σε ένα βροντερό «ΠΑΡΩΝ» από τον ηγέτη του ΟΛΥΜΠΙΑΚΟΥ, κ. Βαγγέλη Μαρινάκη, μετατράπηκε η παρουσίαση των υποψήφιων δημοτικών και κοινοτικών συμβούλων του συνδυασμού «Πειραιάς Νικητής», από τον Δήμαρχο Πειραιά κ. Γιάννη Μώραλη. Η αίθουσα «RED1925» του Γηπέδου «Γεώργιος Καραϊσκάκης» φιλοξένησε περισσότερους από 2.500 δημότες της πόλης του Θρύλου. Δημότες οι οποίοι έχουν βιώσει από πρώτο χέρι την αγάπη του κ. Μαρινάκη για την πόλη! Στο πλευρό του Γιάννη Μώραλη, από την πρώτη ημέρα, μέχρι και σήμερα και για όσο διάστημα χρειαστεί, ο ηγέτης του ΟΛΥΜΠΙΑΚΟΥ παρέδωσε -ξανά- μαθήματα δύναμης και σθένους, με μία συγκλονιστική ομιλία:\nΠριν από πέντε χρόνια, μια ωραία παρέα από διαφορετικές αφετηρίες, αλλά με την ίδια αγάπη και το ίδιο όραμα για τον Πειραιά, βγήκαμε μπροστά για να δημιουργήσουμε ένα καλύτερο μέλλον για την πόλη μας. Αυτό ήταν το βασικό κίνητρο για την συγκρότηση του του υπερκομματικού συνδυασμού «Πειραιάς Νικητής». Προσωπικά από την πρώτη στιγμή είχα δεσμευτεί ότι θα δρομολογούσα και θα υλοποιούσα άμεσα στον Πειραιά μας, ορισμένα απαραίτητα έργα υποδομής και βελτίωσης του αστικού περιβάλλοντος, αλλά και μια σειρά από κοινωνικές δράσεις για τους συμπολίτες μας. Σήμερα, 5 χρόνια μετά, μπορώ να περπατάω στην πόλη μας και να κοιτάω όλους εσάς εδώ, αλλά και την κάθε Πειραιώτισσα και τον κάθε Πειραιώτη στα μάτια, και να τους πω ότι αυτό το συμβόλαιο καρδιάς που υπογράψαμε το 2014 το τήρησα σε όλα τα επίπεδα και με το παραπάνω. Kι αυτό δεν το αμφισβητεί κανείς, ακόμη κι εκείνοι που μας αντιπολιτεύονται με μένος. Πλατείες, παιδικές χαρές, δενδροφυτεύσεις, γήπεδα, παρεμβάσεις στις προσόψεις των κτιρίων που έπνιγαν το κέντρο της πόλης, αναπλάσεις και δράσεις που συνέβαλαν καθοριστικά στην δημιουργία νέων επιχειρήσεων και θέσεων εργασίας με δύο εκατομμύρια οδηγούς βιβλία που διανεμήθηκαν, παρεμβάσεις πολιτισμού που συνδέονται άρρηκτα με την ιστορική μας μνήμη και τη ναυτική μας παράδοση, πολύπλευρες ενέργειες σε συνεργασία με το Δήμο και την Μητρόπολη Πειραιά για την σίτιση χιλιάδων δημοτών καθημερινά, καθώς και κάλυψη των εξόδων για τις κατασκηνώσεις της Μητρόπολης, αποτέλεσαν την έμπρακτη ανταπόδοση της συγκινητικής εμπιστοσύνης που έδειξε ο πειραϊκός λαός στον Πειραιά Νικητή και στο πρόσωπό μου.\nΑυτή η εμπιστοσύνη, ήταν, είναι και θα είναι διαχρονική έμπνευση ανιδιοτελούς προσφοράς για μένα και ταυτόχρονα η παρακαταθήκη, με βάση την οποία ΘΑ ΣΥΝΕΧΙΣΟΥΜΕ ΝΑ ΟΝΕΙΡΕΥΟΜΑΣΤΕ, να σχεδιάζουμε και να υλοποιούμε έργα που θα καταστήσουν τον Πειραιά μια σύγχρονη και ακόμη πιο όμορφη πόλη. Άλλωστε, είχα πει από τις προηγούμενες εκλογές ότι στον τόπο που γεννήθηκα, μεγάλωσα και καθημερινά δουλεύω εδώ, έχω μόνο να δώσω και τίποτα να πάρω.\nΚάναμε πολλά και σίγουρα παρακάμπτοντας τις δυσκολίες και τα εμπόδια που συναντήσαμε στην διάρκεια αυτής της θητείας, θα γίνουν ακόμη περισσότερα. Βλέπετε σ’ αυτή την προσπάθεια δεν είχαμε ποτέ την ψευδαίσθηση ότι θα είχαμε την συνδρομή του κεντρικού κράτους και ιδιαίτερα της παρούσας διακυβέρνησης, η οποία κλείνει συνέχεια τ’ αυτιά της σε υπαρκτά μεγάλα προβλήματα. Χαρακτηριστικά παραδείγματα η έλλειψη δυναμικού σε αστυνομία και τροχαία με τραγικές συνέπειες στο κυκλοφοριακό , ο εμπαιγμός για την μεταστέγαση των Δικαστηρίων στην Ράλλειο, οι ηθελημένες καθυστερήσεις στην ολοκλήρωση των έργων του τραμ και του μετρό που έκαναν όλα αυτά τα χρόνια την πόλη ένα τεράστιο εργοτάξιο προκαλώντας σημαντικά προβλήματα στην καθημερινότητά μας. Και βεβαίως το αποκορύφωμα. Πρόσφατα, η αδιανόητη απόφαση του ΚΑΣ για την κήρυξη ως αρχαιολογικού χώρου σχεδόν του μισού Δήμου Πειραιά.\nΔεν περιμέναμε βεβαίως κάτι διαφορετικό από μια κυβέρνηση που θα μείνει στην ιστορία της χώρας ως η πιο ανακόλουθη όλων των εποχών. Θα έσκιζαν τα Μνημόνια με ένα νόμο και ένα άρθρο και τελικά υπέγραψαν το χειρότερο εξ αυτών. Θα προστάτευαν τα σπίτια των Ελλήνων και τελικά τα βγάζουν καθημερινά στον πλειστηριασμό. Θα υπερασπίζονταν τα δικαιώματα των πολιτών και είδαμε να ρίχνουν χημικά σε οικογένειες και μικρά παιδιά που διαδήλωναν για την προδοσία της Μακεδονίας μας. Θα έφερναν διαφάνεια στον δημόσιο βίο και τελικά ξεπούλησαν την περιουσία της χώρας για 100 χρόνια, ενώ με την βοήθεια πρόθυμων κρατικών λειτουργών καταργούν κάθε έννοια Συνταγματικότητας και διάκρισης των εξουσιών. Έχω πει και πριν από λίγο καιρό, ότι ο Πειραιάς με την βαριά ιστορία του και τα ιδιαίτερα χαρακτηριστικά των ανθρώπων του μπορεί και οφείλει να στείλει ένα ηχηρό μήνυμα. Ότι θα πρέπει να μπει άμεσα ένα τέλος σ’ αυτή την διαρκή παρωδία που παρακολουθούμε και στην οποία κανείς σκεπτόμενος πολίτης δεν μπορεί πλέον να είναι απλός παρατηρητής.\nΆλλωστε, ήμασταν οι πρώτοι που το 2014 δείξαμε τον δρόμο για το πέρασμα σε μια άλλη πολιτική λογική και μια σύγχρονη Τοπική Αυτοδιοίκηση. Συστήσαμε έναν υπερκομματικό συνδυασμό που αγκάλιασε και συνεχίζει να αγκαλιάζει όλους τους Πειραιώτες και τις Πειραιώτισσες. Κεντρική στόχευσή μας και σ’ αυτή τη νέα πορεία που αρχίζει από σήμερα είναι να ολοκληρώσουμε και τις άλλες σημαντικές παρεμβάσεις που έχουμε εξαγγείλει. Όπως για παράδειγμα ένα σύγχρονο κλειστό γυμναστήριο κι ένα κολυμβητήριο που να αρμόζει στην πόλη μας και το οποίο θα κατασκευαστεί με προσωπική μου δαπάνη. Ακόμη και σήμερα που μιλάμε, η Περιφέρεια και η Πολιτεία δεν αποδεσμεύει έναν από τους υπάρχοντες και αναξιοποίητους χώρους για την κατασκευή του. Παράλληλα, θα συνεχίσουμε τις πολύπλευρες ενέργειές μας για να δώσουμε αναπτυξιακή ώθηση στην οικονομική δραστηριότητα της πόλης, ένας τομέας, στον οποίο όπως είδατε και στο βίντεο που προηγήθηκε, η Δημοτική μας Αρχή έχει δώσει ισχυρό δείγμα γραφής χάρη στις αναπλάσεις στο Εμπορικό Κέντρο της πόλης, τον Άγιο Διονύσιο, το Μικρολίμανο και την Τρούμπα, καθώς και στις πρωτοβουλίες μας για την ενίσχυση της τουριστικής κίνησης στην πόλη που έπαιξαν καταλυτικό ρόλο στην σύσταση εκατοντάδων νέων επιχειρήσεων και στην δημιουργία χιλιάδων θέσεων εργασίας. Το 2014 έλεγα πως η δουλειά μας και η γενικότερη παρουσία μας στον απαιτητικό χώρο της Ναυτιλίας, όπου κάθε μέρα αντιμετωπίζουμε μεγαθήρια και βγαίνουμε νικητές, μας συνιστά εγγυητές για να επαναφέρουμε την αισιοδοξία στις καρδιές των Πειραιωτών και αυτό ακριβώς κάνουμε μέρα με την μέρα. Άλλοι προπαγανδίζουν την μιζέρια και την εμμονή στο παρελθόν. Εμείς ναι, είμαστε ΟΙ ΠΡΟΠΑΓΑΝΔΙΣΤΕΣ ΤΗΣ ΕΠΙΧΕΙΡΗΜΑΤΙΚΟΤΗΤΑΣ ΚΑΙ ΤΗΣ ΠΡΑΓΜΑΤΙΚΗΣ ΚΟΙΝΩΝΙΚΗΣ ΑΝΑΠΤΥΞΗΣ.\nΚλείνοντας, θα ήθελα να σας πως από την πρώτη στιγμή που κερδίσαμε το 2014, γνώριζα τις αντιδράσεις που προκάλεσε η πλατιά συμμαχία που σχηματίσαμε στον Πειραιά και η μεγάλη μας νίκη. Δεν μπορούσα ποτέ όμως να φανταστώ το μέγεθος του πολέμου που θα ξεκινούσε στο πρόσωπό μου. Μας μιλούν για διαπλοκή. Εγώ όπως έχω πει επανειλημμένα δεν έχω ούτε μια δουλειά με το ελληνικό Δημόσιο, ούτε σκοπεύω να αποκτήσω. Μόνο επενδύω στη χώρα μου τα χρήματα που βγάζω από την δραστηριότητά μου στο εξωτερικό, στον τομέα της ΠΑΓΚΟΣΜΙΑΣ ΝΑΥΤΙΛΙΑΣ. Διαπλοκή είναι να δημιουργείς τις συνθήκες για να παίρνεις δουλειές από το Δημόσιο. Διαπλοκή είναι να μην υπάρχουν στεγανά μεταξύ πολιτικών και επιχειρηματιών που προσδοκούν το ΙΔΙΟΝ ΟΦΕΛΟΣ. Όλα αυτά ας τα αναζητήσουν αλλού, μακριά από μένα. Πραγματικά, δεν περίμενα ποτέ ότι η διάθεσή μου να προσφέρω στον τόπο και την πατρίδα μου χωρίς να περιμένω ΤΙΠΟΤΑ ΚΑΙ ΚΑΝΕΝΑ ΟΦΕΛΟΣ ΑΠΟ ΚΑΝΕΝΑΝ, θα αποτελούσε αφορμή για να γνωρίσω τον φθόνο ενός ακραία κυνικού συστήματος εξουσίας, το οποίο επιστρατεύει θεσμικά παράκεντρα και επίορκους κρατικούς λειτουργούς, επιχειρώντας να καταστήσει εργαλείο λάσπης την ίδια την δικαστική εξουσία, για να σπιλώσει όσους δεν υποκύπτουν στις διαταγές του. Το ξέρετε όλοι πολύ καλά ότι δεν λυγίζω. Όπως έλεγε και ο Νίκος Καζαντζάκης, η ΠΕΤΡΑ, το ΣΙΔΕΡΟ, το ΑΤΣΑΛΙ δεν αντέχουν. Ο άνθρωπος αντέχει. Ιδιαίτερα όταν δεν έχει να φοβηθεί τίποτα, όπως εγώ που ουδεμία σχέση είχα ή θα μπορούσα να έχω με στημένες κατηγορίες. Έχω μάθει να κάνω υπομονή και στο τέλος δικαιώνομαι πανηγυρικά.\nΩστόσο, να είστε βέβαιοι πως δεν θα άλλαζα με τίποτα αυτό το πανέμορφο ταξίδι μας και θα το έκανα ξανά και ξανά. Εξάλλου το αυθόρμητο χαμόγελο και η μεγάλη αγάπη των αμέτρητων φίλων και των ανθρώπων που μεγαλώσαμε μαζί είναι για μένα η μεγαλύτερη ανταμοιβή ΚΑΙ Η ΔΥΝΑΜΗ να ξεπερνώ κάθε εμπόδιο.\nΣας ζητώ λοιπόν αυτό το συμβόλαιο καρδιάς του 2014, να το ανανεώσουμε ακόμη πιο δυναμικά στις 26 Μάϊου, ώστε να κερδίσουμε όλοι μαζί το μεγάλο μας στοίχημα να παραδώσουμε στα παιδιά του Πειραιά την πόλη που τους αξίζει. Σ’ αυτόν τον τίμιο αγώνα για μία ακόμη μεγάλη νίκη και μεγάλη δικαίωση, δηλώνω παρών στο ψηφοδέλτιο του συνδυασμού μας, δίπλα στον Γιάννη Μώραλη, δίπλα σε όλους σας και δίπλα στα παιδιά του Πειραιά. Να είστε ΟΛΟΙ ΚΑΛΑ και πάντα ΝΙΚΗΤΕΣ.\nΒΑΓΓΕΛΗΣ ΜΑΡΙΝΑΚΗΣ: «Ξέρετε πολύ καλά ότι ΔΕΝ ΛΥΓΙΖΩ!» Reviewed by Red Pen24 on 4/18/2019 Rating: 5


Έρχονται δύσκολες εβδομάδες και μήνες - Η προειδοποίηση που τρομάζει το Βέλγιο | HuffPost Greece\n29/07/2020 09:11 EEST\n500% αύξηση των κρουσμάτων στην Αμβέρσα. Η χώρα έχει τον υψηλότερο αριθμό νεκρών από κορονοϊό στον κόσμο σε σχέση με τον πληθυσμό της με μόνη εξαίρεση το Σαν Μαρίνο.\nΤην ανησυχία του για την εξέλιξη του κορονοϊού εξέφρασε ο πρώην εκπρόσωπος για την αντιμετώπιση της πανδημίας, Εμμανουέλ Αντρέ, μιλώντας στη βελγική τηλεόραση.\nH χώρα των περίπου 11 εκατ. πολιτών έχει καταγράψει μέχρι σήμερα 66.662 κρούσματα και 9.833 νεκρούς ενώ μόλις 17.476 ασθενείς έχουν αναρρώσει πλήρως. Αν και από τον Μάιο είχε υποχωρήσει η εξάπλωση και οι αρχές κατέγραφαν περίπου έως 120 κρούσματα την ημέρα τις τελευταίες εβδομάδες σημειώνεται νέα μεγάλη αύξηση με έως και τετραπλάσια κρούσματα σε ημερήσια βάση ενώ το μεγαλύτερο πρόβλημα παρατηρείται στην Αμβέρσα όπου ελήφθησαν έκτακτα μέτρα. Σημειώνεται δε πως το Βέλγιο είναι η χώρα με τους περισσότερους νεκρούς παγκοσμίως ανά εκατομμύριο πολιτών (με μόνη εξαίρεση το κρατίδιο του Σαν Μαρίνο) και μια από τις χώρες της Ευρώπης με τα περισσότερα κρούσματα αναλογικά με τον πληθυσμό της (περισσότερα π.χ. από Ιταλία, Ηνωμένο Βασίλειο κ.α.).\n«Γνωρίζουμε ότι ο ιός μπορεί να μεταδοθεί με την επαφή. Γνωρίζουμε επίσης ότι θα υπάρξει σειρά κυμάτων μετά την επιστροφή από τις διακοπές. Επομένως, αναμένουμε να έχουμε πολλά ζητήματα μέχρι το τέλος του καλοκαιριού» τόνισε ο Εμμανουέλ Αντρέ, προσθέτοντας ότι αναμένονται «δύσκολες εβδομάδες και μήνες».\nΜιλώντας στο rtbf, όπως μεταδίδει η ανταποκρίτρια του Αθηναϊκού Πρακτορείου Ειδήσεων, για την περίπτωση της Αμβέρσας όπου παρουσιάστηκε αύξηση των κρουσμάτων κατά 500%, ο κ. Αντρέ ανέφερε ότι «αυτό που λείπει από τα μέτρα στην Αμβέρσα, είναι ο περιορισμός των μετακινήσεων των πολιτών».\nΠαράλληλα, ο πρώην εκπρόσωπος για την αντιμετώπιση της πανδημίας του COVID, υπογράμμισε ότι πρέπει να αποφευχθεί «να εξαπλωθεί το φαινόμενο της Αμβέρσας στο σύνολο της χώρας, ή σε γειτονικές χώρες. Τις άλλες εστίες που θα εμφανιστούν, πρέπει να τις περιορίσουμε όσο πιο γρήγορα γίνεται».\nPLUS: κορονοϊός νεκροί πανδημία κρούσματα Βέλγιο προειδοποίηση έξαρση Αμβέρσα


«Ξίνισε» το ελληνικό κρασί, σε απόγνωση οι οινοποιοί | Stat Bank\nΠΡΟΒΛΗΜΑΤΙΣΜΟΣ ΓΙΑ ΤΗΝ ΠΟΡΕΙΑ ΤΗΣ ΚΑΤΑΝΑΛΩΣΗΣ ΤΟΥΣ ΕΠΟΜΕΝΟΥΣ ΜΗΝΕΣ\n«Μικρό καλάθι» κρατούν οι Έλληνες οινοποιοί για την πορεία της κατανάλωσης τους επόμενους μήνες. Ο προβληματισμός στον κλάδο του κρασιού είναι έντονος, αφού τα νέα φορολογικά μέτρα σε συνδυασμό με τις περικοπές που έρχονται στα εισοδήματα των καταναλωτών αναμένεται να πιέσουν περαιτέρω τη ζήτηση. Αν και μέχρι στιγμής η κατανάλωση δείχνει να αντέχει τους κλυδωνισμούς, παράγοντες της αγοράς επισημαίνουν πως οι επόμενοι μήνες θα κρίνουν πώς θα εξελιχθεί η χρονιά, καθώς τότε θα αρχίσουν να αποτυπώνονται οι πραγματικές συνέπειες των τραπεζικών περιορισμών, ενώ θα λήξει και η τουριστική περίοδος, η οποία παραδοσιακά στηρίζει την κατηγορία.\nΟ πρόεδρος του Συνδέσμου Ελληνικού Οίνου (ΣΕΟ), Γιώργος Σκούρας, μιλώντας στην «ΗτΣ», επισημαίνει πως μετά την επιβολή των capital controls υπήρξαν εταιρείες που «είδαν» τους τζίρους τους να υποχωρούν έως και 20%, μείωση πρωτοφανής για τα δεδομένα του κλάδου, ενώ δεν κρύβει την ανησυχία του για τον τρόπο που θα αντιδράσουν οι καταναλωτές στο διάστημα μέχρι τα Χριστούγεννα, οπότε και πραγματοποιείται το 40% με 50% της ετήσιας κατανάλωσης κρασιού. Μεγαλύτερος είναι ο κίνδυνος για τα εμφιαλωμένα κρασιά που είναι ακριβότερα σε σχέση με τα χύμα, τα οποία ενισχύουν διαρκώς το μερίδιό τους τα τελευταία χρόνια. Υπολογίζεται πως το χύμα κρασί καταλαμβάνει πλέον το 65% της αγοράς, με συνεχώς ανοδικές τάσεις, ενώ το εμφιαλωμένο περιορίζεται στο 35% από 45% που ήταν πριν από μερικά χρόνια.\nΜπροστά σε αυτά τα δεδομένα θεωρείται βέβαιο ότι οι οινοποιίες θα εντείνουν τις προσφορές τους, προκειμένου να διατηρήσουν ζωντανό το ενδιαφέρον των καταναλωτών. «Θέλουμε να είμαστε κοντά στον καταναλωτή σε αυτές τις δύσκολες ώρες», σημειώνει ο κ. Σκούρας, ενώ ο κ. Τάσος Αθανασόπουλος, διευθυντής πωλήσεων στην «Κουρτάκης», θεωρεί ότι ιδιαίτερο βάρος θα δοθεί στη λεγόμενη κρύα αγορά (εστιατόρια, καφετέριες, μπαρ), όπου η κάμψη της κατανάλωσης αγγίζει το 20%. Ηδη, αρκετές εταιρείες έχουν αυξήσει τις παροχές που δίνουν στους εστιάτορες, προκειμένου να ενισχύσουν το κίνητρο να συμπεριλάβουν τα κρασιά τους στον κατάλογό τους, ενώ λανσάρουν νέες ετικέτες εμφιαλωμένων κρασιών σε πιο προσιτές τιμές, χαμηλώνοντας τις απαιτήσεις της κερδοφορίας τους.\nΚαι αυτό γιατί έχει παρατηρηθεί το φαινόμενο αρκετά εστιατόρια να αφαιρούν από το μενού τους κρασιά που θεωρούνται ακριβά και στη θέση τους βάζουν το χύμα, από το οποίο έχουν πολύ περισσότερο κέρδος. «Κάποτε τα εστιατόρια της παραλιακής είχαν μέχρι και πενήντα κρασιά. Σήμερα είναι πολύ λιγότερα, ενώ το χύμα κερδίζει έδαφος και διευρύνει την παρουσία του λόγω του υψηλού περιθωρίου κέρδους που αφήνει στον εστιάτορα. Τους κοστίζει περίπου 1,30 ευρώ το μισόκιλο και το πουλάνε κατά μέσο όρο 4 ευρώ. Αντιλαμβάνεστε για τι κέρδος μιλάμε», υπογραμμίζει ο κ. Αθανασόπουλος.\nΕμπόδιο στην προσπάθεια που καταβάλλουν οι οινοποιίες για καλύτερες τιμές είναι τα capital controls, τα οποία αυξάνουν το κόστος κτήσης κάποιων απαραίτητων πρώτων υλών από το εξωτερικό. Επιπλέον, το γεγονός πως χρειάζεται να εξοφλήσουν τους ξένους προμηθευτές πολύ πιο γρήγορα από ότι στο παρελθόν δημιουργεί πρόσθετα προβλήματα. Μάλιστα, εκτιμάται πως τους επόμενους μήνες ίσως υπάρξουν και ανατιμήσεις, αφού ελάχιστες είναι οι μονάδες που μπορούν να απορροφήσουν την αύξηση του κόστους παραγωγής.\nΟι περισσότερες είναι μαθηματικά βέβαιο πως θα «περάσουν» όλη τη διαφορά στην τελική τιμή των προϊόντων τους, αφού τα περιθώρια έχουν στενέψει επικίνδυνα. Μείζον ζήτημα για τον κλάδο, τέλος, είναι οι καθυστερήσεις στην εξόφλησή των χρεών από τους πελάτες. Εκτός από τους χονδρέμπορους, σοβαρές καθυστερήσεις υπάρχουν και από γνωστές αλυσίδες σούπερ μάρκετ, οι οποίες αδυνατούν να ανταποκριθούν έγκαιρα στις υποχρεώσεις τους. «Αν και από το 2014 άρχισε να μειώνεται ο μέσος χρόνος αποπληρωμής, εξακολουθεί να είναι μεγάλος. Υπολογίζεται πως σήμερα είναι περίπου έξι μήνες, όταν πριν από δύο και τρία χρόνια έφθανε ακόμη και τους εννέα», λέει ο κ. Αθανασόπουλος. Για την κατάσταση αυτή, πάντως, μεγάλο μέρος της ευθύνης φέρουν οι ίδιες οι εταιρείες, οι οποίες την εποχή των «παχιών αγελάδων» δέχονταν επιταγές με ημερομηνία λήξης που υπερέβαινε τους οκτώ μήνες.\nΤο μόνο ενθαρρυντικό στοιχείο είναι πως οι Ελληνες επιμένουν στο ελληνικό κρασί, το οποίο προτιμούν σε σύγκριση με το ξένο. Παρά την προσπάθεια που έχουν κάνει τα σούπερ μάρκετ να το προωθήσουν, το μερίδιο των ξένων κρασιών παραμένει κάτω από 2%. «Το κρασί και το ελαιόλαδο είναι από τα λίγα προϊόντα που ο Έλληνας δείχνει τέτοια προσήλωση. Αυτό είναι κάτι που θωρακίζει το ελληνικό κρασί», σημειώνει ο κ. Αθανασόπουλος.\nΠρος συγκέντρωση δυνάμεων οδεύει ο κλάδος\nΦόβοι εκφράζονται και για τις αντοχές των επιχειρήσεων, οι οποίες ύστερα από έξι χρόνια κρίσης βρίσκονται στα όριά τους. «Καλούμαστε να αντεπεξέλθουμε σε μια ζοφερή πραγματικότητα, ενώ δεν γνωρίζουμε πότε θα αρχίσει να εξομαλύνεται η κατάσταση στην αγορά», σημειώνει ο κ. Σκούρας. Παράγοντες του ελληνικού κρασιού δεν αποκλείουν το ενδεχόμενο να επισπευσθεί η συγκέντρωση του χώρου καθώς οι μικρότερες και πιο αδύναμες εταιρείες θα επιδιώξουν συμμαχίες με ισχυρότερους παίκτες που διαθέτουν τα απαραίτητα κεφάλαια. «Όπως έγινε και σε άλλους κλάδους, έτσι και στο κρασί είναι πιθανόν να δούμε να δημιουργούνται μεγαλύτερα σχήματα από το 2016», εκτιμά ο διευθυντής πωλήσεων της Κουρτάκης, κ. Τάσος Αθανασόπουλος.\nΟι περισσότερες οινοποιίες, παρά τη σχετικά καλή περσινή χρονιά, εξακολουθούν να αντιμετωπίζουν προβλήματα, όπως δείχνουν και τα οικονομικά στοιχεία που παρουσιάζει σήμερα η «ΗτΣ». Είναι ενδεικτικό πως τρεις από τις μεγαλύτερες και γνωστότερες εταιρείες [Τσάνταλης, Ελληνικά Κελλάρια Οίνων Δ. Κουρτάκης, και Μπουτάρης κατέγραψαν σημαντικές ζημίες (βλ. πίνακα)] αλλά και κάμψη πωλήσεων (με εξαίρεση τον Μπουτάρη) το 2014, ενώ ανάλογη εικόνα έχουν και άλλες γνωστές οινοποιίες όπως το Κτήμα Κώστα Λαζαρίδη και η ροδιακή οινοποιία CAIR. Από την άλλη πλευρά βέβαια δεν λείπουν και οι εταιρείες με θετικές επιδόσεις, όπως η Σκούρας, το Κτήμα Αλφα, η Σέμελη, η Ν. Λαζαρίδης και το Κτήμα Γεροβασιλείου. Το μεγάλο στοίχημα για τον κλάδο παραμένουν οι εξαγωγές, οι οποίες πάντως απαιτούν συνέπεια και πολύ προσπάθεια.\nTags: Γιώργος ΣκούραςΣύνδεσμος Ελληνικού Οίνου\nNext post Στα 582,55 εκατ. ευρώ οι πωλήσεις του ομίλου Jumbo\nPrevious post Το παγωτό της «Δωδώνη» που κατακτά τις ξένες αγορές


ΑΕΚ - Οικονόμου: "Μας επηρέασε το ότι κάποιοι παίκτες έμειναν εκτός ομάδας" - Ειδήσεις\nNewsit / Αθλητικά / Ποδόσφαιρο / ΑΕΚ – Οικονόμου: «Μας επηρέασε το ότι κάποιοι παίκτες έμειναν εκτός ομάδας»\nΑΕΚ – Οικονόμου: «Μας επηρέασε το ότι κάποιοι παίκτες έμειναν εκτός ομάδας»\nΔημοσιεύθηκε: 25.01.2019 | 18:03\nΟ Μάριος Οικονόμου μίλησε για το δύσκολο δίμηνο που πέρασε η ΑΕΚ, τονίζοντας ότι η ομάδα επηρεάστηκε από το γεγονός ότι κάποιες παίκτες παραγκωνίστηκαν.\nΟ Έλληνας αμυντικός της Ένωσης αναφέρθηκε ακόμα στη συμφωνία του με την «κιτρινόμαυρη» ΠΑΕ, στο εκτός έδρας παιχνίδι με τον Πανιώνιο, αλλά και στον Ατρόμητο, ο οποίος είναι ο επόμενος αντίπαλος της ΑΕΚ στο Κύπελλο.\nΓια τη συμφωνία με την ΑΕΚ: «Όταν υπάρχει δανεισμός ο απώτερος σκοπός είναι να ενεργοποιηθεί η οψιόν, όλες οι πλευρές είναι ευχαριστημένες. Είμαι ευγνώμων, ευχαριστώ την ΑΕΚ και τον κόσμο, τώρα μένει να τους δικαιώσω».\nΓια το αν το 3-5-2 έχει αναγεννήσει την ΑΕΚ: «Δε συμφωνώ πως το νέο σύστημα φέρνει την αναγέννηση της ΑΕΚ, αλλά με την καθημερινή μας αφοσίωση. Περάσαμε ένα δύσκολο διάστημα και λειτούργησαν πολλοί παράγοντες γι’ αυτό, δεν ψάχνω δικαιολογίες. Εκκρεμούσαν πολλές ανανεώσεις, με παιδιά εκτός ομάδας, με παιχνίδια Τσάμπιονς Λιγκ, αφοσιωθήκαμε γιατί γυρίσαμε όλοι με καλύτερα μυαλά, περνάμε μια καλή φάση και προσπαθούμε να την εκμεταλλευτούμε. Πέρασε αυτή η περίοδος των πολλών προβλημάτων, ήταν μικρά, αλλά πολλά σε αριθμό».\nΓια το 3-5-2: «Είναι ένα ακόμα σύστημα που δουλεύουμε, μας ταιριάζει, μας βοηθάει και ο Μπακάκης με την ταχύτητα του, καλύπτει πολλούς χώρος. Είναι ένα σύστημα που μπορεί να μας δημιουργήσει προβλήματα, όποτε πρέπει να έχουμε εναλλακτικές, αλλά τώρα είναι πρώτη επιλογή».\nΓια την κλήρωση στα προημιτελικά του κυπέλλου με τον Ατρόμητο: «Δεν είναι η καλύτερη δυνατή κλήρωση. Έχει καλό σύνολο, μονάδες και προπονητή. Θα παρουσιαστούμε αντάξιοι, καθώς η ΑΕΚ πρέπει να περάσει στον επόμενο γύρο. Πρέπει να πάρουμε το μάξιμουμ στο Περιστέρι, ωστε να γυρίσουμε στο ΟΑΚΑ και να κλειδώσουμε την πρόκριση».\nΓια το διάστημα μέχρι το ντέρμπι με τον ΠΑΟΚ: «Ο στόχος μας είναι να φτάσουμε στο ντέρμπι με τον ΠΑΟΚ με δύο νίκες, να έχουμε καθαρό μυαλό και αν μας κάτσει ένα καλό αποτέλεσμα, θα μιλάμε διαφορετικά. Δεν κοιτάζω ποτέ τη βαθμολογία, κοιτάζω τις προπονήσεις κυρίως, παίζει σημαντικό ρόλο στο ποδόσφαιρο η αφοσίωση, ακόμα και στο ζέσταμα. Αυτό το κουβαλάει η ομάδα και βγαίνει στον αγωνιστικό χώρο. Η ομάδα είναι πολύ σοβαρή».\nΓια το προσεχές ματς με τον Πανιώνιο: «Ο Πανιώνιος έχει καλή ομάδα, πάντα δυσκολευόμαστε, οφείλουμε να περάσουμε και από εκεί».\nΓια τη συμφωνία του με την ΑΕΚ: «Δεν περίμενα πως θα τελειώσει νωρίς το ζήτημα του συμβολαίου. Υπήρχε μια οψιόν συμμετοχών. Οι ομάδες τα βρήκαν, συμφώνησαν, όλοι είχαμε τους λόγους μας και αυτή ήταν η καλύτερη λύση για όλους».\nΓια το ότι κάποιοι «μούδιασαν» όταν αποκτήθηκε από την ΑΕΚ: «Καταλαβαίνω οτι κάποιοι «μούδιασαν» όταν αποκτήθηκα γιατί ήμουν έξι μήνες στάσιμος. Οπότε ήταν λογικό να μουδιάσουν κάποιοι. Ταίριαξα με τον Λαμπρόπουλο, πήρα τα πάνω μου. Δεν αρχίζει και δεν τελειώνει σε εμένα η άμυνα, όλοι καλύπτουμε όλους».\nΓια τη συνεργασία του με τον Λαμπρόπουλο: «Έδεσα πολύ με τον Λαμπρόπουλο, σε κάποια σημαντικά παιχνίδια που ήταν ιστορικά για την ΑΕΚ. Όταν έπαιξα το πρώτο ματς με τον Τσιγκρίνσκι, κατάλαβα πως είναι διαφορετικό. Είπα «κοίτα να δεις αυτός έχει παίξει σε υψηλό εππιπεδο και τώρα μας μιλάει».\nΓια την πίεση που δέχτηκε ο Μαρίνος Ουζουνίδης: «O προπονητής παντού θέλει χρόνο και στήριξη. Ήταν ένα δίμηνο δύσκολο λόγω των αποτελεσμάτων. Δεν ξέρω τι γράφεται, αποστασιοποιούμαι πολύ από αυτά. Κάποτε στην Ιταλία διάβαζα τα ρεπορτάζ, όταν δεν πήγαινα καλά, σαν ένα είδος μαζοχισμού. Πλέον κοιτάζω τη δουλειά μου. Δεν είναι ο προπονητής ο οποίος έφταιξε σε αυτό το δίμηνο. Είναι δύσκολο να υπάρξει στήριξη στις μεγάλες ομάδες».


Μαρινάδες για πιο νόστιμο κοτόπουλο - MeaCulpa\nΗ λεπτομέρεια κάνει τη διαφορά και στο κοτόπουλο πέρα από το ψήσιμο, το μυστικό βρίσκεται στη μαρινάδα!\nΤο ψητό κοτόπουλο είναι αναμφισβήτητα η πιο αγαπημένη επιλογή όλης της οικογένειας και όχι άδικα, αφού είναι και γευστικό και υγιεινό. Για να το κάνουμε και έξτρα απολαυστικό, το μυστικό είναι να μην παραλείπουμε το μαρινάρισμα.\nΟι μαρινάδες είναι στην ουσία το «βάπτισμα» του κρέατος, των θαλασσινών και των λαχανικών σε διάφορα στεγνά ή υγρά μίγματα από ελαιόλαδο, κρασί, χυμούς εσπεριδοειδών, αρωματικά, μπαχαρικά ή εξωτικά υλικά, σε κλασικούς ή και πιο ιδιαίτερους συνδυασμούς. Τοποθετώντας τα ωμά υλικά στη μαρινάδα για αρκετό χρόνο, ενισχύεται η γεύση τους και εν τέλει η νοστιμιά τους.\nΤο κάθε υλικό βέβαια, συνδυάζεται με διαφορετική μαρινάδα. Το κοτόπουλο για παράδειγμα, αγαπάει τα αρώματα και ταιριάζει πολύ με τα εσπεριδοειδή. Χυμός λεμονιού, μουστάρδα, ελαιόλαδο και ρίγανη είναι μια κλασική επιλογή για το κοτόπουλο. Αλλά και μία μαρινάδα με χυμό λεμονιού και πορτοκαλιού, ελαιόλαδο, σκόρδο, δεντρολίβανο είναι ένας ακόμη επιτυχημένος συνδυασμός για πουλερικά. Επιπλέον, μπορείτε να δοκιμάσετε να μαρινάρετε φτερούγες ή κοπανάκια σε αρωματική σάλτσα πέστο.\nΑγαπημένο «ταίρι» του κοτόπουλου είναι και το γιαούρτι, που μπορείτε να συνδυάσετε με σκόρδο, χυμό λεμονιού, δυόσμο ή βασιλικό και πάπρικα. Αν πάλι θέλετε να προσθέσετε αλκοόλ, συστήνουμε ανεπιφύλακτα μπίρα παρέα με μουστάρδα και μέλι, που σίγουρα θα κάνει τη διαφορά.\nΓια όσους αναζητούν κάτι πιο ιδιαίτερο, προτείνουμε μια εξωτική μαρινάδα με σόγια σος, σκόρδο, τσίλι, τζίντζερ, μέλι, κόλιανδρο, ντομάτα και λάιμ. Τέλος, μια λιγότερο γνωστή αλλά εξίσου καλή επιλογή για το μαρινάρισμα είναι και η άλμη, που βοηθάει τόσο στο σωστό αλάτισμα του κοτόπουλου όσο και στην αύξηση της κατακράτησης υγρών κατά το ψήσιμο, για έξτρα ζουμερό αποτέλεσμα. Για το μαρινάρισμα σε άλμη, το κοτόπουλο βυθίζεται σε νερό συγκεκριμένης περιεκτικότητας σε αλάτι και διάφορα άλλα υλικά (όπως γλυκαντικά, μπαχαρικά, βότανα κ.λπ.) και παραμένει εκεί για κάποιες ώρες. Κατόπιν μαγειρεύεται κανονικά στη σχάρα, στο φούρνο ή σοτέ στο τηγάνι.\nΕπιλέξτε τη μαρινάδα που ταιριάζει περισσότερο στα δικά σας γούστα και μην ξεχνάτε να δώσετε χρόνο στη διαδικασία. Να θυμάστε ότι στην περίπτωση του κοτόπουλου, απαιτείται λιγότερος χρόνος μαριναρίσματος απ’ ό,τι στα κρεατικά, ωστόσο, καθοριστικό του χρόνου παραμονής σε μαρινάδα είναι και το μέγεθος των κομματιών.


Παρασκευή, 14-Δεκ-2018 15:07\nTo Octavia RS είναι πολύ αγαπητό στην χώρα μας. Έχει δώσει σε πολλούς οικογενειάρχες την δυνατότητα της γρήγορης μετακίνησης, με εξαιρετικούς χώρους, σε λογικά χρήματα. Έτσι οι μεταφορικές υποχρεώσεις δεν αποτέλεσαν τροχοπέδη στο χαμόγελο του οδηγού. Σήμερα έχουμε στα χέρα μας την τελευταίας γενιάς RS, που ομολογουμένως έχει εξελιχθεί σε κάτι διαφορετικό. Κάτω από το καπό δεν βρίσκεται ένας δυνατός κινητήρας βενζίνης αλλά ο γνωστός από άλλα μοντέλα δίλιτρος κινητήρας πετρελαίου του VW group με απόδοση 184 ίππων. Επιπρόσθετα η μετάδοση της κίνησης δεν γίνεται στον εμπρός άξονα αλλά σε όλους τους τροχούς. Όλα τα παραπάνω συνδυάζονται με την άνεση και την ταχύτητα ενός αυτόματου κιβωτίου DSG 6 σχέσεων. Οι προδιαγραφές είναι εξαιρετικές και πλέον το RS έχει ένα εντυπωσιακά ολοκληρωμένο πακέτο μηχανικών μερών.\nΗ Rally Green απόχρωση του αυτοκινήτου της δοκιμής μας δηλώνει μια εξωστρέφια, συνδέοντας παράλληλα το μοντέλο και με τα αγωνιστικά αυτοκίνητα της μάρκας. Έτσι τονίζονται ακόμα περισσότερο τα στοιχεία διαφοροποίησης του RS από τις περισσότερες ταπεινές εκδόσεις. Προφυλακτήρες με μεγαλύτερους αεραγωγούς, φώτα τεχνολογίας LED, διπλές εξατμίσεις, πίσω spoiler και εντυπωσιακοί τροχοί 19 in (εξτρά εξοπλισμός) συνθέτουν ένα εκρηκτικό σύνολο για οικογενειάρχες με οδηγικές ανησυχίες.\nΣτο εσωτερικό οι χώροι παραμένουν κορυφαίοι για 5 επιβάτες και τις αποσκευές τους. Όπως και εξωτερικά έτσι και το σαλόνι δείχνει αναβαθμισμένο. Ωραίο στην αφή δερμάτινο τιμόνι, καθίσματα με καλή στήριξη, ακριβές επενδύσεις και υψηλό επίπεδο εξοπλισμού χαρακτηρίζουν και αυτό το RS. Μοναδική έλλειψη από τον βασικό εξοπλισμό το cruise control, στοιχείο που θεωρούμε ότι ταιριάζει με τον χαρακτήρα του μοντέλου. Εξωτερικά και εσωτερικά εχει καταφέρει από τα πρώτα λεπτά να σε ιντριγκάρει, οπότε η περιέργεια για την απόδοση στον δρόμο είναι μεγάλη.\nΗ πρώτη θετική εντύπωση έρχεται από την ποιότητα κύλισης. Παρά τα ελαστικά χαμηλού προφίλ το RS περνά πάνω από τις λακκούβες με μοναδική άνεση. Ταυτόχρονα το επίπεδο θορύβου είναι χαμηλό σε κάθε ρυθμό κίνησης. Οι αλλαγές των ταχυτήτων είναι πολύ ομαλές και ο κινητήρας έχει πάντοτε αποθέματα ροπής ώστε να επιταχύνει δυναμικά το μεγάλο αμάξωμα. Εκεί που χάνει σε επίπεδο εντυπώσεων είναι στις επιταχύνσεις από στάση που δείχνει πιο αργό από την εξαιρετική επίδοση των 0-100 km/h σε 7,6 sec. Στην πραγματικότητα είναι περισσότερο θέμα αίσθησης από τον κινητήρα πετρελαίου και λιγότερο ουσία, μιας και στο κοντέρ τα km/h ανεβαίνουν γρήγορα. Η τετρακίνηση, που στερεί ένα μικρό κομμάτι επιδόσεων καταφέρνει να περνά με εξαιρετικό τρόπο την ροπή στον δρόμο. Το κιβώτιο φροντίζει ώστε να υπάρχει πάντοτε η σωστή σχέση στο κιβώτιο, οπότε ο οδηγός το μόνο που πρέπει να αποφασίσει είναι η σωστή ταχύτητα εισόδου στην στροφή. Τα περιθώρια πρόσφυσης είναι πολύ υψηλά και δύσκολα θα εξαντληθούν σε δημόσιο δρόμο. Προσεγγίζοντας το όριο συνειδητοποιείς πως είναι πεισματικά ουδέτερο και μόνο η κλίση από την ανάρτηση φανερώνει την υψηλή ταχύτητα.\nΕκεί όμως που πραγματικά χαίρεσαι το συγκεκριμένο RS είναι στον ανοικτό δρόμο κινούμενος στο 70% των δυνατοτήτων του. Αποδεικνύεται εξαιρετικά αποτελεσματικό και ασφαλές, εκμηδενίζοντας τις αποστάσεις, κρατώντας ταυτόχρονα τους επιβάτες φρέσκους. Ταυτόχρονα η κατανάλωση μένει κάτω από τα 8 lt/100km δημιουργώντας ένα εξαιρετικό σύντροφο για κάθε είδους μετακίνηση.\nΜην σας μπερδεύει λοιπόν η προκλητική πράσινη βαφή, ίσως ούτε και το RS στην ονομασία. Η συγκεκριμένη Octavia είναι ένα εξαιρετικό οικογενειακό μοντέλο, με πολύ καλούς χώρους, ποιότητα σε κάθε τομέα και καλές επιδόσεις με ασφαλή οδική συμπεριφορά. Θα παίξει πολύ καλά τον ρόλο του καθημερινού μέσου μετακίνησης αλλά και του ταξιδευτή χωρίς συμβιβασμούς. Αναμφίβολα μια από τις καλύτερες επιλογές σε αυτή την χρηματική κλίμακα. Στο δικό μας λοιπόν configurator θα επιλέγαμε μια σκούρα μολυβί απόχρωση και τους βασικούς τροχούς, για να περνάμε εντελώς απαρατήρητοι!\nΔιαστάσεις (Μήκος/πλάτος/ύψος) : 4.689/1.814/1.448 mm\nΙπποδύναμη : 184 PS/ 3500-4000 rpm\nΡοπή : 38,7 kg.m/ 1.750-3.250 rpm\nΡύποι CO2 : 137 g/km\nΤιμή : € 36.980


Κοσμήματα ενεργειακά – ValsamoNatural\nΤα mala είναι κολιέ από φυσικές χάντρες, ημιπολύτιμους λίθους, γνήσιο σανδαλόξυλο και καρπούς.Προσελκύουν τη θετική ενέργεια, φέρνουν τύχη, ευδιαθεσία, γαλήνη, ισορροπία, προστασία και ευτυχία! Χρησιμοποιούνται στο japa διαλογισμό για να μετράνε μάντρα, προσευχές ή προθέσεις. Το mala μπορεί επίσης να χρησιμοποιηθεί για να μετρήσει αναπνοές ή να χρησιμοποιηθεί σε διαλογισμό ευγνωμοσύνης. Το mala είναι μια σανσκριτική λέξη που σημαίνει γιρλάντα. Τα Μάλα είναι ένα είδος χάντρων διαλογισμού ή χάντρες προσευχής και είναι αρχαία εργαλεία που αναπτύχθηκαν για να κρατήσουν το μυαλό εστιασμένο και ξεκάθαρο από τις σκέψεις. Ένα πλήρες mala περιέχει 108 χάντρες μέτρησης συν ένα γκουρού ή meru χάντρα. Τα 108 bead mala μπορούν να φορεθούν σαν κολιέ.\nΓΙΑΤΙ 108 ΧΑΝΤΡΕΣ\nΟ αριθμός 108 έχει πολύ μεγάλη σημασία στην επιστήμη και την πνευματικότητα της Ινδίας. Υπάρχουν 108 γράμματα στο αλφάβητο της Σανσκριτικής! Οι θεατρικοί μαθηματικοί μέτρησαν τη διάμετρο του Ήλιου να είναι 108 φορές μεγαλύτερη από τη διάμετρο της Γης, μέτρησε την απόσταση μεταξύ του Ήλιου και της Γης να είναι 108 φορές η διάμετρος του Ήλιου. Στη γιγική παράδοση βρίσκουμε 108 ιερά κείμενα των Ουπανισάδων, 108 ιερές ιερές τοποθεσίες στην Ινδία και 108 σημεία μαμά (όμοια με τη βελονισμό) στο σώμα. Στην παράδοση της bhakti yoga αναφέρονται ιστορίες 108 gopis που χορεύουν με τον Krishna στο Vrindavan και υπάρχουν 108 ονόματα της θεάς. Στην ταντρική γιόγκα, 108 γραμμές ενέργειας περιγράφονται σε όλο το σώμα και όλοι συγκλίνουν και συνδέονται στο τσάκρα της καρδιάς.\nΑΠΟ ΤΙ ΦΤΙΑΧΝΟΝΤΑΙ ΤΑ ΜΑΛΑ\nΜάλας μπορεί να κατασκευαστεί από πολλά διαφορετικά υλικά. Οι πιο συνηθισμένοι τύποι χαντρών που χρησιμοποιούνται είναι κατασκευασμένοι από ξύλο, σπόρους ή ημιπολύτιμους λίθους. Ανάλογα με το υλικό που χρησιμοποιείται, οι ιδιότητες των σφαιριδίων θα έχουν ορισμένα ενεργειακά αποτελέσματα.\nΗ φούντα συνήθως κατασκευάζεται από βαμβάκι ή μετάξι.\nΠροσελκύει τη θετική ενέργεια, ενισχύει τη γαλήνη, την πνευματική εγρήγορση και την αντίληψη. Φορώντας ή κρατώντας το δρα ως αντικαταθλιπτικό, ηρεμιστικό και τονωτικό!\nΗ σανδαλόξυλο είναι προέρχεται κυρίως από την Ινδία και την Ασία. Το άρωμα του σανταλόξυλου βοηθά το μυαλό να χαλαρώσει και να αυξήσει την πνευματική ενέργεια. Οι χάντρες από σανδαλόξυλο αποτελούν μέρος της βουδιστικής παράδοσης και είναι ένα ισχυρό βοήθημα για την ενίσχυση του διαλογισμού σας καθώς και για την τόνωση της συνείδησης. Βοηθά στον διαλογισμό ενισχύοντας την ηρεμία. Προωθώντας τη χαλάρωση, βοηθώντας τον ήρεμο ύπνο και υποτονική επιθετικότητα είναι μόνο λίγα από τα οφέλη της σανδαλόξυλου. Η εύρεση της ειρήνης στην καθημερινή σας ζωή μπορεί να είναι δύσκολη καθώς βρίσκεστε πάντα σε βιασύνη, συγκλονισμένοι από την προσπάθεια εξισορρόπησης της προσωπικής σας ζωής και της επαγγελματικής ζωής. Ο τακτικός διαλογισμός με κολιέ ή βραχιόλι από σανταλόξυλο σας βοηθά να κερδίσετε την προοπτική, σας περιβάλλει με θετική ενέργεια και σας βοηθά να επιτύχετε τη σωστή ισορροπία. Το σανδαλόξυλο θεωρείται παραδοσιακά ως μία από τις καθαρότερες ουσίες και χρησιμοποιείται επίσης για τις φαρμακευτικές του ιδιότητες.\nΝΕΦΡΙΤΗΣ (Jade) aqua.\nΤο ξύλο του εβένου είναι ένα σκούρο ανθεκτικό ξύλο που έχει ισχυρές προστατευτικές ιδιότητες, ειδικά για το σπίτι και την ερωτική ζωή . Στην Ινδία χρησιμοποιούταν παραδοσιακά για την κατασκευή ιερών αντικειμένων, και ήταν το κατεξοχήν ξύλο προτίμησης των βασιλικών οικογενειών.\nΟ Ίασπις (japser) είναι ένας πανέμορφος ημιπολύτιμος λίθος, που τον συναντάμε σε πολλούς και διάφορους χρωματισμούς. Έχει ματ χρώμα και συχνά περιέχει οργανικά υλικά και μεταλλικά οξείδια, στα οποία οφείλονται τα ενδιαφέροντα σχέδια του.\nΟ ίασπις συνδέεται με την ηρεμία, την ευχαρίστηση, τη συμπόνια, τη φροντίδα, την παρηγοριά, τη γαλήνη, την ολοκλήρωση, την ολότητα και έχει θεραπευτικές ιδιότητες. Αυτός ο λίθος είναι κατάλληλος για όσους χρειάζονται περισσότερες οργανωτικές ικανότητες. Είναι για να ενισχύει και δυναμώνει το θάρρος και τη δύναμη της θέλησης. Ανεξαρτησία, Ισορροπία. Λέγεται ότι προειδοποιεί για κινδύνους από άδικες πράξεις άλλων. Σαν θεραπευτικός λίθος κατευνάζει τους πόνους περιόδου. Φοριέται σαν φυλαχτό στον λαιμό και γύρω από την μέση.\nΟ Ίασπις γειώνει την ενέργεια, προστατεύει από αρνητικούς κραδασμούς, ευθυγραμμίζει τα τσάκρας.\nΕνθαρρύνει την αγάπη, την αφθονία, τον πλούτο, την καλή τύχη, τη μακροζωία, την αποδοχή, το θάρρος την προστασία, την αρμονία, τη γανναιοδωρία, τη δύναμη, την εκτίμηση της φύσης.\nΘεωρείται λίθος με πολλές δυνάμεις.\nΕχει επίσης ηρεμιστική και κατευναστική δράση.\nΜαγνησίτης (Magnesite) mat\nΜαγνησίτης (Magnesite) σε χρώμα μπλε ανοικτό και σχήμα σφαιρικό mat. Ο μαγνησίτης ή λευκόλιθος είναι ανθρακικό ορυκτό του μαγνησίου. Το όνομά του προέρχεται από το μαγνήσιο (το βασικό συστατικό του) ή από το χρώμα του (λευκός λίθος). Αποτελεί ένα από τα πλέον σημαντικά ορυκτά του μαγνησίου.\nΑπομακρύνει τις αρνητικές καταστάσεις, μας δίνει επιμονή και οξυδέρκεια.\nΣυνδέεται με το γυναικολογικό σύστημα.\nΛάβα (Lava) rough σε χρώμα μαύρο. O όρος λάβα αναφέρεται τόσο στην ιξώδη διάπυρη ύλη από λιωμένα πετρώματα που βγαίνει από τα ηφαίστεια, όσο και στο βράχο που προκύπτει από τη ψύξη και στερεοποίησή της. Η λάβα σχηματίζεται στο εσωτερικό ουράνιων σωμάτων, όπως η Γη, με τη μορφή μάγματος. Αρχικά, όταν βγαίνει στην επιφάνεια από μια ηφαιστειακή φλέβα, έχει θερμοκρασία 700°C με 1200 °C. Η λάβα έχει 100.000 φορές μεγαλύτερο ιξώδες από το νερό και μπορεί να διανύσει μεγάλη απόσταση πριν στερεοποιηθεί.\nΤονώνει τη δημιουργικότητα.\nΦέρνει χαλάρωση, ισορροπία και σταθερότητα .\nΑπελευθερώνει την μπλοκαρισμένη ενέργεια.\nεκτιμάται ιδιαίτερα και λέγεται ότι εμπλουτίζει το μυαλό\nΛάμψη στο δέρμα, τόνωση, ρυθμίζει τον μεταβολισμό\nΠροάγει την ισορροπία, αυξάνει τη ζωτικότητα και την ευτυχία\nΑισιοδοξία, προστασία, ανθεκτικότητα και απομακρύνει την αρνητικότητα\nΤα κολιέ mala είναι μια σειρά από χάντρες που χρησιμοποιούνται για να μετράνε τα μάντρα (σανσκριτικές προσευχές) σε σετ 108 επαναλήψεων ως μορφή διαλογισμού. Ενώ αυτός είναι ο πρωταρχικός τρόπος για να χρησιμοποιήσετε το mala, υπάρχουν διάφοροι άλλοι τρόποι να εξασκηθείτε μαζί τους για να ενισχύσετε το μυαλό σας και να θεραπεύσετε το μυαλό, το σώμα και την καρδιά σας. Οι περισσότερες από αυτές τις κύριες τεχνικές μπορούν να συνδυαστούν για να ενισχύσουν τις πνευματικές και θεραπευτικές συνέπειες της χρήσης τους. Ελπίζουμε να βρείτε τουλάχιστον μία πρακτική άσκησης για να ερωτευτείτε!\nΤρόποι χρήσης του Mala\nΟι παρακάτω τεχνικές θα σας δώσουν τα πιο αποτελεσματικά για τη χρήση των χαντρών σας japamala.\nΠειραματιστείτε και βρείτε τη σωστή πρακτική για τη χρήση των malas που λειτουργούν καλύτερα για την προσωπικότητα, τις προθέσεις σας και τους στόχους ζωής.\n6 ΒΗΜΑΤΑ ΓΙΑ ΔΙΑΛΟΓΙΣΜΟ\n1. Βρείτε μια άνετη αλλά καλά ευθυγραμμισμένη θέση για διαλογισμό. Παραδοσιακά διαλογισμός ασκείται καθισμένος στο πάτωμα. Τα μαξιλάρια ή οι διπλωμένες κουβέρτες μπορούν να χρησιμοποιηθούν κάτω από τα κάθισμα για να κρατήσουν την πλάτη άνετη. Εάν κάθονται σε μια καρέκλα τα πόδια να είναι επίπεδα στο πάτωμα και να διατηρούν την σπονδυλική στήλη ευθεία – μην ακουμπάτε στο πίσω μέρος της καρέκλας αν είναι δυνατόν. Ρίζα κάτω από τα πόδια καθώς ανεβαίνετε μέσα από το στέμμα του κεφαλιού. Κρατήστε τους ώμους χαλαρούς και την καρδιά ανοιχτή και ανυψωμένη. Τα πιο συνηθισμένα καθισμένα θέτουν για διαλογισμό είναι το Easy Pose, το Pose, το Hero Pose και το Half Lotus Pose.\n2. Κατά τη διάρκεια του διαλογισμού τα μάτια μπορούν να ανοίξουν με μαλακό βλέμμα ή τα μάτια να κλείσουν απαλά. Αυτό βοηθά να προσεγγίσετε την προσοχή και την ευαισθητοποίησή σας. Προσπαθήστε να ελαχιστοποιήσετε όλες τις εξωτερικές διοχετεύσεις. Ένα ήσυχο, αχνά φωτισμένο δωμάτιο θα είναι το καλύτερο για να διαλογιστείτε.\n3. Η αναπνοή πρέπει να είναι αργή, βαθιά και χαλαρή. Αναπνεύστε αργά μέσα και έξω από τη μύτη σας. Χρησιμοποιήστε τη διαφραγματική αναπνοή κατά τη διάρκεια του διαλογισμού – αισθάνεστε ότι η κοιλιά σας επεκτείνεται προς τα έξω με κάθε εισπνοή και συστέλλεται με την εκπνοή.\n4. Κρατήστε το mala στο δεξί σας χέρι (στην Ινδία το αριστερό χέρι θεωρείται ακάθαρτο) και χρησιμοποιήστε τον αντίχειρα και το μεσαίο δάχτυλό σας για να «μετράτε» κάθε χάντρα, ακουμπώντας τον πολύτιμο λίθο ή τον σπόρο κατά τη διάρκεια της απαγωγής του ψαλμωδού. Σε κάθε ανάκληση τραβήξτε ελαφρά τη χάντρα προς το μέρος σας με τα δάχτυλά σας καθώς ολοκληρώνετε τη μάντρα για να μετακινηθείτε στην επόμενη χάντρα. Ο δείκτης επεκτείνεται μακριά από το χέρι και δεν πρέπει να αγγίζει τα σφαιρίδια προσευχής ή να χρησιμοποιείται για καταμέτρηση. Η μεγάλη χάντρα meru (βουνό) ή guru (δάσκαλος) δεν πρέπει να μετράται ή να αγγίζεται από τον αντίχειρα. Ο γκουρού χρησιμοποιείται ως δείκτης για το αρχικό και τελικό σημείο της απαγγελίας.\n5. Συνεχίστε τραβώντας τις χάντρες με τα δάχτυλά σας για κάθε μάντρα μέχρι να τελειώσετε στο meru ή γκουρού και να ολοκληρώσετε 108 επαναλήψεις. (Εάν έχετε ένα βραχιόλι από 27 χάντρες, θα χρειαστεί να το επαναλάβετε για άλλες 3 φορές.) Μπορείτε να συνεχίσετε με την πρακτική να ακούτε τις επαναλήψεις των 108 μαντρών.\n6. Κρατήστε το μυαλό σας επικεντρωμένο στο μάντρα και επικεντρωθείτε στο αίσθημα του αντίχειρα που αγγίζει τη χάντρα. Όταν προκύπτουν οι σκέψεις, στρέψτε την προσοχή σας πίσω στην ψαλμωδία και το μίκα. Πειραματιστείτε με το ρυθμό της απαγγελίας μάντρας για να βρείτε τον ρυθμό που είναι πιο ικανός να εστιάσετε την προσοχή σας. Ορισμένες γιόγκικες και βουδιστικές παραδόσεις συγχρονίζουν την αναπνοή με την ψαλμωδία για να εστιάσουν περισσότερο το μυαλό.\nΒ . Αναπνευστική πρακτική διαλογισμού\nΜπορείτε να χρησιμοποιήσετε malas σε συνδυασμό με ένα κλασσικό διαλογισμό αναπνοής γιόγκα. Αυτή η μέθοδος θα σας βοηθήσει να επιβραδύνετε την αναπνοή σας και να εστιάσετε και να ηρεμήσετε το μυαλό σας. Για αυτό το διαλογισμό αναπνοής, θα κρατήσετε και θα χρησιμοποιήσετε τις χάντρες βουδιστικής προσευχής σας με τον ίδιο τρόπο όπως και για την τεχνική διαλογισμού.\nΓια αυτό το διαλογισμό αναπνοής, επαναλάβετε αυτά τα τέσσερα ξεχωριστά βήματα:\n1. Πάρτε μια αργή, βαθιά αναπνοή μέσα από τη μύτη σας, κατευθύνοντας την αναπνοή στη χαμηλή κοιλιά σας.\n2. Κρατήστε για 1-2 δευτερόλεπτα.\n3. Εκπνεύστε αργά την αναπνοή μέσα από τη μύτη.\n4. Παύση για 1-2 δευτερόλεπτα.\nΓια κάθε γύρο, μετρήστε κάθε αναπνοή με κάθε σφαιρίδιο στο mala ή χρησιμοποιήστε ένα σφαιρίδιο για να μετρήσετε κάθε ένα από τα τέσσερα βήματα της αναπνοής. Εστιάστε το μυαλό σας στην αίσθηση του καθενός από αυτά τα τέσσερα βήματα της αναπνοής σας καθώς αγγίζετε κάθε χάντρα με τα δάχτυλά σας. Κάθε φορά που προκύπτουν σκέψεις ή περισπασμούς στο μυαλό σας, γυρίστε την εστία σας πίσω στα συναισθήματα της αναπνοής σας και της επαφής κάθε πολύτιμου λίθου ή σπόρου.\n3. Πρακτική περισυλλογής ευγνωμοσύνης\nΗ απλή πρακτική της ευγνωμοσύνης έχει αποδειχθεί επιστημονικά ότι καλλιεργεί την ενσυναίσθηση και την ψυχική ανθεκτικότητα και βελτιώνει τον ύπνο, την αυτοεκτίμηση και την ψυχική και σωματική υγεία. Για να εξασκήσετε αυτή την αστεία ευγνωμοσύνη, θα κρατήσετε και θα χρησιμοποιήσετε τα mala σας με τον ίδιο τρόπο όπως και για την τεχνική διαλογισμού. Αρχίστε με λίγες αργές βαθιές αναπνοές για να καθαρίσετε το μυαλό σας και στη συνέχεια να προχωρήσετε στη σκέψη ή στο συναίσθημα για κάτι για το οποίο είστε ευγνώμονες. Κάθε φορά που αγγίζετε μια νέα χάντρα σκέφτεστε κάτι για το οποίο είστε ευγνώμονες. Μην περιορίζετε τον εαυτό σας σκέπτοντας τίποτα είναι πολύ μικρό ή ασήμαντο για να είστε ευγνώμονες. Είναι εντάξει να επαναλάβετε τις ίδιες σκέψεις ευγνωμοσύνης, αλλά προσπαθήστε και δοκιμάστε τον εαυτό σας να σκεφτείτε όσο το δυνατόν περισσότερα νέα στοιχεία. Γνωρίζετε ότι όσο περισσότερο ασκείτε αυτό, τόσο ευκολότερη αυτή η διαδικασία θα γίνει. Κάθε φορά που προκύπτουν σκέψεις ή περισπασμοί στο μυαλό σας, γυρίστε την εστία σας πίσω στα συναισθήματα της ευγνωμοσύνης, του καρδιακού σας κέντρου και του χεριού σας, καθώς είναι το άγγιγμα της χάντρας προσευχής.\n4. Θεραπεία μυαλού-σώματος\nΗ χρήση, η φθορά, η επαφή ή η τοποθέτηση ενός πολύτιμου λίθου στο σώμα σας θα μεταδώσει τις συγκεκριμένες θεραπευτικές δυνάμεις προς όφελος του σώματός σας, του νου και της καρδιάς σας. Αυτή η τεχνική είναι μεγάλη επειδή δεν χρειάζεται να σκεφτείτε για τη χρήση της με αυτόν τον τρόπο καθώς αυτόματα συμβαίνει. Προφανώς, όταν χρησιμοποιείται με τα θεραπευτικά αποτελέσματα θα γίνουν ισχυρότερα.\n5. Δήλωση μόδας\nΤο να φοράς mala μόνο ως δήλωση μόδας είναι γενικά στραμμένο από αφοσιωμένους γιόγκι και βουδιστές. Αλλά στη σύγχρονη εποχή είναι πιο αποδεκτό να βλέπεις ανθρώπους που φορούν κολιέ mala. Η εμφάνιση των malas στο κοινό έχει σίγουρα γίνει ένα κομψό, μοντέρνο μοτίβο boho και hippy μόδας. Η παρουσίαση του malas είναι επίσης ένας τρόπος επικοινωνίας με άλλους γύρω σας ότι έχετε μια αφιερωμένη πρακτική γιόγκα και διαλογισμού.\nΔείτε τη συλλογή μας χειροποίητων πολύτιμων λίθων Malas\nMala necklace 108 – sandalwood, jade aqua marine\nMala necklace 108 black-grey\nMala necklace 108 black-grey-turquoise\nMala necklace 108 evony – amazonite\nMala necklace 108 hawlite stone\nMala necklace 108 sandalwood\nMala necklace 108 sandalwood – amazonite\nMala necklace 108 sandalwood-amazonite\nMala necklace 108 tiger eye\nMala βραχιόλι αμέθυστος


ΚΔΕ προς το ΥΤΛ: Δεν υπάρχει άνευ όρων υποστήριξη - Ειδήσεις\nΟι περισσότερες από τις ιδέες του ΚΔΕ και του «Υπάρχει τέτοιος λαός» συμπίπτουν, αλλά δεν υπάρχει άνευ όρων υποστήριξη. Αυτός είναι ο τρόπος με τον οποίο ο ηγέτης του ΚΔΕ Μουσταφά Καρανταγιά συνόψισε τις διαβουλεύσεις του κόμματός του με το ΥΤΛ για τον σχηματισμό κυβέρνησης. «Δεν θα προτείνουμε υπουργούς, αλλά η σύνθεση του Υπουργικού Συμβουλίου είναι σημαντική» δήλωσε ο ίδιος.\nΜεταξύ των προϋποθέσεων στήριξης που δηλώνει το Κίνημα Δικαιωμάτων και Ελευθεριών είναι η «αποκατάσταση της κανονικότητας στην πολιτική», δηλαδή «οι κρατικοί θεσμοί δεν πρέπει να χρησιμοποιούνται εναντίον πολιτών και επιχειρήσεων», αλλά να υπηρετούν τον λαό και να βοηθούν στη δημιουργία ενός καλού εργασιακό περιβάλλον.\n«Δεν ζητήσαμε την υποστήριξή τους για πιθανή κυβέρνηση. Απλώς καθορίζουμε τις προτεραιότητές μας. Είπαν ότι γι 'αυτούς οι προσωπικότητες στο πιθανό υπουργικό συμβούλιο είναι σημαντικές, ξεκαθαρίσαμε ότι αυτή είναι δική μας ευθύνη και δεν θα πάρουμε συμβουλές από κανέναν» δήλωσε ο Τόσκο Γιορντανόφ από το ΥΤΛ, μεταδίδει η δημοσιογράφος Βιολέτα Ασίκοβα.\nΑυτή ήταν η τελευταία από τη σειρά διαβουλεύσεων του ΥΤΛ για τον σχηματισμό κυβέρνησης.\nΒουλγαρική Ραδιοφωνία Ειδήσεις διαβούλευση Κίνημα Δικαιωμάτων και Ελευθεριών κυβέρνηση σχηματισμός Υπάρχει τέτοιος λαός


Η επιστήμη απαντά: Τόσο συχνά πρέπει να αλλάζεις τα σεντόνια σου\nΗ αίσθηση που περιμένει υπομονετικά μια ολόκληρη ημέρα στο κρεβάτι για να μας ξεκουράζει με τα φρέσκα και μαλακά σεντόνια που μοσχομυρίζουν δε συγκρίνεται με καμιά, ιδίως εάν έχει προηγηθεί κούραση και πίεση.\nΚι όμως, παρόλο που αναγνωρίζουμε αυτήν την ανεκτίμητη αξία, η ερώτηση για το πόσο συχνά πρέπει να αλλάζουμε τα σεντόνια παραμένει με την επιστήμη να δίνει τέλος σε αυτό το ερωτηματικό.\nΣύμφωνα με το διευθυντή της κλινικής μικροβιολογίας και ανοσολογίας στο Ιατρικό Κέντρο Langone του Πανεπιστημίου της Νέας Υόρκης η συχνότητα με την οποία πρέπει να πλένεις και να αλλάζεις τα σεντόνια σου είναι, τουλάχιστον, μια φορά την εβδομάδα.\nΜάλιστα, θα πρέπει να αναλογιστούμε πως από την πρώτη, κιόλας, φορά που θα «πέσεις» στην αγκαλιά τους, θα τα γεμίσεις με νεκρά κύτταρα, τρίχες, υπολείμματα make up, ιδρώτα και οτιδήποτε μπορεί να έχεις κουβαλήσει από το εξωτερικό περιβάλλον, όπως η γύρη, η σκόνη ή η μούχλα.\nΗ προσοχή που απαιτείται εντείνεται και γίνεται ακόμα πιο επιτακτική στην περίπτωση που οι αλλεργίες έχουν μπει στη ζωή μας.\nΚάνε το δώρο στον εαυτό σου, προστάτεψε το μαξιλάρι αλλά και το στρώμα σου, ώστε οι ανεπιθύμητοι επισκέπτες να μην τα διαπεράσουν και κράτησε μακριά τα βακτήρια και τους μικροοργανισμούς, τα οποία μόνο ευεργετικά δεν είναι για την υγεία.